hotchpotch/miracl-hf-unified huggingface dataset:
కిరణ్ నగార్కర్
కిరణ్ నగార్కర్ (జననం 1942) ఒక భారతీయ నవలా రచయిత, నాటక రచయిత మరియు సినిమా విమర్శకుడు. మరాఠీ, ఇంగ్లీషు భాషలలో నాటకాలను, నాటికలను రచించాడు. "సాత్ సక్కమ్‌ త్రెచాలీస్" (ఏడు ఆరులు నలభై మూడు) (1974), "రావన్ అండ్ ఎడ్డి" (1994), మరియు సాహిత్య అకాడమీ అవార్డును గెలుచుకున్న నవల "కకోల్డ్" (1997) మొదలైనవి ఇతని ప్రధాన రచనలు.
ఒకటి కన్నా ఎక్కువ భాషలలో నవలరచన చేసిన భారతీయ రచయితలలో నగార్కర్ ఎన్నదగినవాడు. ఇతడి మొదటి నవల "సాత్ సక్కమ్‌ ట్రెచాలీస్" (తరువాత ఇంగ్లీషులో "Seven Sixes Are Forty Three"గా అనువదించబడింది.) మరాఠీ సాహిత్యంలో గొప్పదైన నవలలలో ఒకటిగా పరిగణించబడింది. ఇతడు "రావన్ అండ్ ఎడ్డి" అనే నవలను మొదట మరాఠీ భాషలో వ్రాయడం ప్రారంభించి తరువాత ఇంగ్లీషులో పూర్తి చేశాడు. ఇది 1994లో ప్రచురితమైంది.
రావన్ అండ్ ఎడ్డి నవల నుండి ఇతడు ఆంగ్లంలో రచనలు చేయడం ప్రారంభించాడు. ఇతడి మూడో నవల కకోల్డ్‌ 1997లో ప్రచురించ బడింది. ఈ నవల 2001లో కేంద్ర సాహిత్య అకాడమీ పురస్కారాన్ని పొందింది. ఈ నవల పలు భాషలలో అనువదించబడింది. సమకాలీన భారతీయ నవలలలో అత్యంత ఆదరణ పొందిన నవలగా గుర్తించబడింది.. తరువాతి నవల "గాడ్స్ లిటిల్ సోల్జర్" వెలువరించడానికి ఇతనికి తొమ్మిదేళ్లు పట్టింది. ఈ నవల 2006లో ప్రచురింపబడింది. ఈ నవలకు మిశ్రమమైన స్పందన లభించింది. 2012లో ఇతడు రావన్ అండ్ ఎడ్డి నవలకు సీక్వెల్‌గా "ది ఎక్స్‌ట్రాస్", 2015లో "రెస్ట్ ఇన్ పీస్" నవలలను రచించాడు.
నగార్కర్ మహాభారతాన్ని ఆధారం చేసుకొని "బెడ్‌టైమ్‌ స్టోరీ" అనే నాటకాన్ని 1978లో రచించాడు. ఈ నాటకం సుమారు 17 సంవత్సరాలు ఛాందసవాద పార్టీలు బహిష్కరించాయి. ఇతడు ఇంకా "కబీరఛె కరైఛె", "స్ట్రేంజర్ అమాంగెస్ట్ అజ్" అనే నాటకాలు "ది బ్రోకెన్ సర్కిల్", "ది విడో అండ్ హర్ ఫ్రెండ్స్", "ది ఎలిఫెంట్ ఆన్ ది మౌస్" (బాలల చిత్రం) లకు స్క్రీన్‌ప్లే రచించాడు. ఇతడు స్ప్లిట్ వైడ్ ఓపన్ అనే సినిమాలో బ్రదర్ బోనో పాత్రను ధరించాడు.
ఇతడు దిగువ మధ్య తరగతి కుటుంబానికి చెందినవాడు. ఇతని తల్లిదండ్రులు ప్రార్థనా సమాజము అనే మహారాష్ట్ర లోని బ్రహ్మసమాజ శాఖకు చెందినవారు. వీరు హిందువులే అయినా వీరికి పాశ్చాత్య దృక్పథం ఉండేది. ఇతని తాత 1893 సంవత్సరంలో షికాగోలో జరిగిన ప్రపంచ మత జాతర (పార్లమెంట్ ఆఫ్ వరల్డ్ రెలిజియన్స్) లో పాల్గొన్నాడు. నగార్కర్ పూణేలోని ఫెర్గూసన్ కాలేజీలోను, ముంబైలోని ఎస్.ఐ.ఇ.ఎస్ కాలేజీలోను చదివాడు.
2011లో స్విట్జర్లాండ్లోని జ్యూరిచ్‌లో లిటరేచర్ హౌస్, పి.డబ్ల్యూ.జి. ఫౌండేషన్ వారు నిర్వహించిన "రైటర్ ఇన్ రెసిడెన్స్" కార్యక్రమంలో పాల్గొన్నాడు.
నవలలు
నాటకాలు, చిత్రానువాదాలు
రాయల్ రోడ్డు
రాయల్ రోడ్ అనేది ప్రాచీన హైవే. దీనిని క్రీస్తు పూర్వం 5వ శతాబ్దానికి చెందిన పర్షియా సామ్రాజ్యాధిపతి డరియస్ I ఈ దారిని కనుగొని, అభివృద్ధి చేయించారు. పర్షియాలోని సుసా నుంచీ సర్దిస్ వరకూ విస్తరించి ఉన్న విశాలమైన తన సామ్రాజ్యంలో సమాచారం, ప్రయాణా సౌకర్యాల దృష్ట్యా ఈ దారిని అభివృద్ధి చేశారు ఆయన. ఈ దారిలో అంగరియం కొరియర్లు దాదాపు 1677 మైళ్ళు (2699కి.మీ) ఏడు రోజుల్లో దాటేసేవారు. నిజానికి సుసా నుంచీ సర్దిస్ వరకు నడిచి ప్రయాణం చేయడానికి 90రోజులు పడుతుంది. ప్రముఖ గ్రీకు చరిత్రకారుడు హీరోడొటస్ ఈ మార్గం గురించి ప్రస్తావిస్తూ ఈ పెర్షియన్ కొరయర్ల కన్నా వేగంగా ఏమీ ప్రయాణించలేవు. ఎండ కానీ, మంచు కానీ అవేవీ వీటి ప్రయాణాన్ని ఆపలేవు అని రాశారు.
ధూళిపూడిపాలెం
ధూళిపూడిపాలెం కృష్ణా జిల్లా, పమిడిముక్కల మండలానికి చెందిన గ్రామము.
ఏమిరెడ్డిపల్లి
ఏమిరెడ్డిపల్లి మహబూబ్ నగర్ జిల్లా, అమ్రాబాద్ మండలానికి చెందిన గ్రామము
యనమలవారిపల్లె
యనమలవారిపల్లె , చిత్తూరు జిల్లా, యెర్రావారిపాలెం మండలానికి చెందిన గ్రామము. పిన్ కోడ్ నం. 517 194.,
ఈ గ్రామానికి చెందిన ఈమె తండ్రి రమణాచారి ఒక వడ్రంగి. తల్లి తులసి గృహిణి. వీరిది రెకాడితేగానీ, డొక్కాడనికుటుంబం.
2016 ఒలింపిక్స్ హాకీ పోటీలలో, మన రాష్ట్రం నుండి పాల్గొన్న ఏకైక తెలుగు మహిళ.
ఈమె 2016,నవంబరు-5న సింగపూరు నగరంలో నిర్వహించిన ఆసియా మహిళల హాకీ ఛాంపియన్ షిప్పు పోటీలలో తొలిసారిగా విజేతగా నిల్చిన భారత జట్టులో, గోల్ కీపరుగా తన ప్రతిభ ప్రదర్శించి, ఛైనా జట్టుకే పెద్ద అడ్డుగోడగా నిలిచి, మన జట్టుకి విజయం సాధించడంలో కీలక పాత్ర పోషించినది. [1]
[1] ఈనాడు వసుంధర పేజీ; 7-11-2016
కందుల రాజారావు
కందుల రాజారావు ప్రముఖ రంగస్థల నటుడు. వ్యాఖ్యాతగా, గాయకునిగా, నటునిగా, దర్శకునిగా, రచయితగా, నిర్వాహకునిగా 60 సంవత్సరాలుగా నాటకరంగంలో పనిచేస్తున్నారు.
రాజారావుగారు చిన్నవయస్సులోనే రంగస్థల ప్రవేశంచేశారు. తెనాలి సాలిపేటలోని నాటక సమాజంలో కృష్ణ తులాభారం నాటకంలో నళిని పాత్రను ధరించారు. జి. చినయోగానందం శిక్షణలో నారదపాత్రను నేర్చుకొని, ఆ పాత్రను పోషించి ప్రశంసలు పొందారు. కృష్ణలీలలు నాటకంలో ఆర్.కోటేశ్వరరావు నాయుడు యశోదగా నటిస్తే రాజారావు చిన్నకృష్ణుడు పాత్ర ధరించారు. ఆనాటకాన్ని చూసిన పులిపాటి సోదరులు తమ నాటకంలో రాజారావుచేత కృషుని పాత్రధారణ చేయించారు. ఆ నాటకంలో వేమూరి గగ్గయ్య (కంసుడు), పులిపాటి వెంకటేశ్వర్లు (వనుదేవుడు), సూరిబాబుగారుు (అక్ళూరుడు), తురగా పుండరీకాక్షయ్య (వసుదేవుడు), జి.శ్రీరాములుగారు, మాస్టర్ కళ్యాణి, శ్రీమతి రాజేశ్వరి (తారాశశాంకం ఫేమ్) మొదలగు నటించారు.
శ్రీ వింజరపు సూర్యప్రకాశరావు దర్శకత్వంలో తెలుగుతల్లి నాటకంలో "పెంటు" పాత్ర ధరించారు. కొంతకాలం భట్టిప్రోలులో ఉన్నారు. అక్కడి కళాకారులతో కలిసి సతీ సక్కుబాయి, తెలుగుతల్లి నాటకాలు ప్రదర్శించారు. భట్టిప్రోలులో ప్రజానాట్యమండలి శాఖను స్థాపించి వీరకుంకుమ, వాస్తవం, రాజకీయ గయోపాఖ్యానం వంటి నాటకాలు ప్రదర్శించారు. రేపల్లె తాలూకా కల్చరల్ అసోసియేషన్ ఆర్గనైజర్ గా పనిచేశారు.
తెనాలి లో స్థిరనివాసం ఏర్పరుచుకొని జనతా ఆర్ట్ థియేటర్ లో సభ్యులుగా చేరి ఇదా ప్రపంచం, భయం, వీరకుంకుమ, జైజవాన్, భలేపెళ్ళి, ఉలిపికట్టె, పరివర్తన, తుఫాన్ మొదలగు నాటకాలలో పాల్గొన్నారు. వీరు ఇతర సమాజాలవారు ప్రదర్శించిన పెండింగ్ ఫైల్, నథింగ్ బట్ ట్రూత్, చీకటితెరలు, దేవుడూ నిద్రలే మొదలైన నాటికల్లో వివిధ పాత్రలు పోషించారు. భయం నాటకంలో వీరు ధరించిన అకౌంటెంట్ పాత్రపలువురి ప్రశంసలు పొందింది.
మున్సిపల్ హైస్కూల్ నందు ఉపాధ్యాయులుగా ఉంటూ పిల్లలచే నృత్యాలు, కోలాటం, నాటకాలు, పాటలు ప్రదర్శింపచేశారు. బాలబాలికలచే ఆకాశవాణిలో ప్రోగామ్స్ ఇప్పించారు. వీరు కేవలం నటులే కాకుండా మంచి నాటకరచయితగా కూడా గుర్తింపు పొందారు. వీరు రచించిన శ్రీ తిరుపతమ్మ కథ, యజ్ఞపత్రుడు, శ్రీహరివిలాసం మొదలైన పౌరాణిక నాటకాలు ప్రదర్శనకు సిద్ధం చేస్తున్నారు.
సంగీత బృందం
సంగీత బృందం అనేది గాయనీగాయకులు, వాద్యకారులు కలిసి పనిచేసే ఒక గుంపు. ఇలాంటి గుంపులు ఒక ప్రత్యేక మైన పేరు కలిగి ఆ పేరుతో ప్రసిద్ధమౌతాయి. శాస్త్రీయ సంగీతంతో పాటు పాశ్చాత్య సంగీత ధోరణులైన పాప్, రాక్, జాజ్ మొదలైన వాటిలో అనేక సంగీత బృందాలు ప్రఖ్యాతి గాంచాయి. ఈ బృందాలు తమ సంగీత ప్రదర్శనల ద్వారా, ఆల్బమ్‌ల ద్వారా సంగీతప్రియుల అభిమానాన్ని చూరగొంటున్నాయి.
ప్రీతీ జింటా సినిమాల జాబితా
ప్రీతీ జింటా ప్రముఖ బాలీవుడ్ నటి. 1998లో దిల్ సే.. లో సహాయ నటి  పాత్రతో తెరంగేట్రం చేశారు ఆమె. ఆ తరువాత సోల్జర్ సినిమాలో  నటించారు. ఈ సినిమా మంచి విజయాన్ని అందుకుంది. ఈ రెండు సినిమాల్లోని నటనకు గానూ ప్రీతీ ఆ ఏడాది ఫిలింఫేర్ ఉత్తమ నటి డెబ్యూ పురస్కారాన్ని కూడా అందుకున్నారు. ఆ తరువాత సంఘర్ష్(1999), క్యా కెహనా(2000) వంటి సినిమాల్లో నటించారు. క్యా కెహనా మంచి హిట్ గానే నిలిచింది. అదే ఏడాది హర్ దిల్ జో ప్యార్ కరేగా, మిషన్ కాశ్మీర్ వంటి సినిమాల్లో నటించారు. మిషన్ కాశ్మీర్ చిత్రం ఆ ఏడాది అతి ఎక్కువ వసూళ్ళు చేసిన మూడో చిత్రంగా నిలిచింది.
2001లో దిల్ చాహ్తా హై సినిమాలో నటించారు ప్రీతీ. అదే ఏడాది చోరీ చోరీ చుప్కే చుప్కే సినిమాలో నటించి, విమర్శకులను, ప్రేక్షకులను మెప్పించారామె. 2002లో కేవలం దిల్ హై తుమ్హారా సినిమాలో కనిపించారు ప్రీతీ. ఈ సినిమా ఫ్లాప్ అయింది. 2003లో ఆమె నాలుగు సినిమాలు చేశారు. అనిల్ శర్మ దర్శకత్వంలో, సన్నీ డియోల్ తో కలసి ది హీరో సినిమాలో నటించారు. ఆ సినిమా అప్పటికి బాలీవుడ్ లోనే అతి ఎక్కువ ఖర్చుతో నిర్మించిన సినిమా. ఆ తరువాత అర్మాన్ సినిమాలో ప్రతినాయిక పాత్రలో నటించారు ప్రీతీ. కోయీ.. మిల్ గయా, కల్ హో నా హో సినిమాల్లో చేశారు ఆమె. ఈ రెండు చిత్రాలూ బ్లాక్ బస్టర్ హిట్లుగా నిలిచాయి. కల్ హో నా హో  సినిమాలోని నటనకు ఫిలింఫేర్ ఉత్తమ నటి పురస్కారం అందుకున్నారు ప్రీతీ.
2004లో ఆమె నటించిన లక్ష్య చిత్రం పెద్దగా విజయం సాధించలేదు. ఈ సినిమాలో ప్రీతీ విలేఖరి పాత్రలో కనిపించారు. అదే ఏడాది యశ్ చోప్రా తీసిన వీర్-జారా సినిమాలో షారుఖ్ ఖాన్ సరసన నటించారు ఆమె. ఆ ఏడాదికిగానూ ఈ చిత్రం అతి ఎక్కువ వసూళ్ళు సాధించిన సినిమాగా నిలిచింది. 2005లో సలాం నమస్తే, 2006లో కభీ అల్విదా నా కెహనా సినిమాల్లో నటించారు ప్రీతీ. ఈ రెండు చిత్రాలూ భారత్ లో హిట్ కావడమే కాక, విదేశీ మార్కెట్లోనూ మంచి లాభాలు సాధించాయి. సలాం నమస్తేలో రేడియో జాకీగా, కభీ అల్విదా.. చిత్రంలో ఇష్టం లేని వివాహం చేసుకున్న అమ్మాయిగా ఆమె నటన ప్రేక్షకుల విమర్శకుల ప్రశంసలు అందుకుంది. జాన్-ఎ-మాన్(2006), ఝూం బరాబర్ ఝూం(2007) వంటి ఫ్లాప్ సినిమాల్లో నటించారు ఆమె. 2008లో హెవెన్ ఆన్ ఎర్త్ అనే కెనడా చిత్రంలో నటించారు ప్రీతి. ఈ సినిమా ఆమె మొట్టమొదటి అంతర్జాతీయ చిత్రం.
2011లో గిన్నీస్ వరల్డ్ రికార్డ్స్ - ఎబి ఇండియా తోడేగా, అప్ క్లోజ్ & పర్సనల్ విత్ పిజెడ్ అనే రియాలిటీ షోలకు వ్యాఖ్యాతగా వ్యవహరించారు ప్రీతి. అదే ఏడాది ఆమె తన నిర్మాణ సంస్థ పి.జెడ్.ఎన్.జెడ్ మీడియాను స్థాపించారు.  2013లో ఇష్క్ ఇన్ పారిస్ సినిమాను నిర్మించారు ప్రీతీ. ఈ చిత్రం పెద్దగా విజయం సాధించలేదు.
వి.కె. సరస్వత్
విజయ్ కుమార్ సరస్వత్ భారతీయ శాస్త్రవేత్త. భారత రక్షణ పరిశోధన అభివృద్ధి సంస్థకు డైరెక్టర్ జనరల్ గా పనిచేసాడు. భారత రక్షణ మంత్రికి ముఖ్య  శాస్త్ర సాంకేతిక సలహాదారుగా పనిచేసి, 2013 మే 31 న రిటైరయ్యాడు. ప్రస్తుతం నీతి ఆయోగ్ సభ్యునిగా ఉన్నాడు.
పృథ్వి క్షిపణిని అభివృద్ధి చెయ్యడంలోను, దాన్నిభారత సైన్యంలో మోహరించడం లోను డా. సరస్వత్ కీలకపాత్ర పోషించాడు. భారత ప్రభుత్వం నుండి పద్మశ్రీ,  పద్మభూషణ్ పురస్కారాలు పొందాడు.
డా. సరస్వత్ 1949 లో గ్వాలియర్లో  ఓ మార్వాడీ బ్రాహ్మణ కుటుంబంలో జన్మించాడు. గ్వాలియర్‌లోని మాధవ్ ఇన్‌స్టిట్యూట్ ఆఫ్ టెక్నాలజీలో ఇంజనీరింగు చదివాడు. బెంగళూరులోని భారత శాస్త్ర విజ్ఞాన సంస్థలో MTech చేసాడు. ఉస్మానియా విశ్వవిద్యాలయం నుండి ప్రొపల్షన్ ఇంజనీరింగులో డాక్టరేటు సాధించాడు.
సరస్వత్ 1972 లో DRDO కు చెందిన DRDL లో తన ఉద్యోగ జీవితాన్ని ప్రారంభించాడు. మొట్టమొదటి దేశీయ ద్రవ ఇంధన ఇంజను DEVIL అభివృద్ధిలో పాలుపంచుకున్నాడు. పృథ్వి ప్రాజెక్టు డైరెక్టరుగా, ఆ క్షిపణి రూపకల్పన నుండి మోహరింపు దాకా ఆయన నేతృత్వం వహించాడు. ఎ.పి.జె. అబ్దుల్ కలాం బృందంలోని కీలక శాస్త్రవేత్తల్లో ఆయన ఒకడు. కలాం యొక్క ప్రభావం సరస్వత్ మీద చాలా ఉందని భావిస్తారు.
ఆయన సారథ్యంలో ధనుష్ క్షిపణి రూపొందింది. కదులుతున్న నౌక నుండి ధనుష్ క్షిపణిని ప్రయోగించి, అత్యంత కచ్చితత్వంతో లక్ష్యాన్ని ఛేదించడం, భారత రక్షణ సామర్థ్యానికి కొత్త ఊపునిచ్చిందని భావిస్తారు. హైదరాబాదులోని రిసెర్చి సెంటర్ ఇమారత్ కు డైరెక్టరుగా పనిచేసాడు. 2005 నవంబరులో CCR&D(MSS) కు నేతృత్వం వహించాడు.
భారత బాలిస్టిక్ క్షిపణి నిరోధ వ్యవస్థను అభివృద్ధి చెయ్యడంలో సరస్వత్ నాయకత్వ పాత్ర పోషించాడు. పృథ్వి ఎయిర్ డిఫెన్స్ (PAD), ఎడ్వాన్స్‌డ్ ఎయిర్ డిఫెన్స్ (AAD) లను అభివృద్ధి చెయ్యడంలో ఆయన కీలక పాత్ర పోషించాడు. క్షిపణి నిరోధక క్షిపణుల అభివృద్ధి, రాడార్లు, సాఫ్టువేరు, జాతీయ గగనతల రక్షణ వ్యవస్థల ఏకీకరణ ఈ కార్యక్రమంలో భాగం.  RCI డైరెక్టరుగా భవిష్యత్తు ఏవియానిక్స్ కు అవసరమైన మైక్రో, నానో సెన్సర్ల అభివృద్ధికి అవసరమైన సౌకర్యాలను ఏర్పాటు చేసాడు.
నేషనల్ అకాడమీ ఆఫ్ ఇంజనీరింగ్, ఏరోనాటికల్ సొసైటీ ఆఫ్ ఇండియా, ఇన్‌స్టిట్యూషన్ ఆఫ్ ఇంజనీర్స్ లలో డా. సరస్వత్ సభ్యుడు. SAMEER యొక్క నిర్దేశక కమిటీలో సభ్యుడు. AICTE పరిశోధన బోర్డులోను, CSIR లాబ్స్ లోను, ఉస్మానియా విశ్వవిద్యాలయపు బోర్డ్ ఆఫ్ స్టడీస్ లోను, కంబషన్ ఇన్‌స్టిట్యూట్‌లోను, ఏరోనాటికల్ సొసైటీ ఆఫ్ ఇండియా (హైదరాబాద్ శాఖ) లోను సభ్యుడు. MTCR కారణంగా భారతదేశానికి అందకుండా  పోయిన అనేక కీలక క్షిపణి సాంకేతికతలను అభివృద్ధి చెయ్యడంలో డా. సరస్వత్ కృషి చేసాడు. తద్వారా క్షిపణి కార్యక్రమంలో, భారత్ స్వావలంబన సాధించేందుకు తోడ్పడ్డాడు.
1987 లో DRDO వార్షిక శాస్త్రవేత్త పురస్కారాన్ని అందుకున్నాడు. 1993 లో నేషనల్ ఏరోనాటికల్ ప్రైజు, 1996 లో టెక్నాలజీ ట్రాన్స్‌ఫర్ అవార్డు, 1999 లో పెర్ఫార్మెన్స్ ఎక్సలెన్స్ అవార్డు అందుకున్నాడు. 1998 లో పద్మశ్రీ పురస్కారం పొందాడు. 2013 లో పద్మభూషణ్ పురస్కారాన్ని అందుకున్నాడు. 2010 జనవరిలో సూరత్ ఎన్‌ఐటి నుండి, 2012 డిసెంబరులో ఎస్‌ఆర్‌ఎమ్ విశ్వవిద్యాలయం నుండి గౌరవ డాక్టరేట్లను పొందాడు.
భారత కంప్ట్రోలర్ అండ్ ఆడిటర్ జనరల్ డా. సరస్వత్ నిర్ణయాలపై కొన్ని అభ్యంతరాలను లేవనెత్తినపుడు భారత రక్షణ మంత్రిత్వ శాఖ ఆయన ఆర్థిక అధికారాలపై తీవ్రమైన ఆంక్షలు విధించింది.  2013 లో DRDO డైరెక్టరు జనరలుగా ఆయన పదవీ కాలాన్ని పొడిగించేందుకు ప్రభుత్వం నిరాకరించింది..
శ్రీ శుకబ్రహ్మాశ్రమం
శ్రీ శుకబ్రహ్మాశ్రమం శ్రీకాళహస్తిలో ఉన్న ఒక వేదాంత ఆశ్రమం, మరియు సేవా కేంద్రం. దీనిని మలయాళ స్వామి శిష్యుడైన శ్రీ విద్యాప్రకాశానందగిరి స్వామి 1950 జనవరి 20 లో స్థాపించాడు. అన్ని వర్గాల ప్రజలకు ఆధ్యాత్మిక విజ్ఞానాన్ని పంచడం, సామాజిక సేవ లక్ష్యంగా ఈ ఆశ్రమాన్ని స్థాపించారు. మలయాళ స్వామి వేద సంకలనకర్తయైన వ్యాసుడి పేర ఆశ్రమాన్ని స్థాపిస్తే ఆయన శిష్యుడైన విద్యాప్రకాశానందగిరి వ్యాస మహర్షి పుత్రుడైన శుక మహర్షి పేరుతో ఈ ఆశ్రమాన్ని ప్రారంభించాడు. ఈ ప్రారంభోత్సవం మలయాళ స్వామి చేతులమీదుగా ప్రారంభమైంది. ఆశ్రమం ప్రారంభించినప్పటి నుండి 1998 లో విద్యాప్రకాశానంద మరణించేదాకా ఆయనే అధ్యక్షులుగా వ్యవహరించాడు. ఆయన తదనంతరం ఈ ఆశ్రమానికి విద్యా స్వరూపానంద స్వామి అధ్యక్షుడుగా వ్యవహరిస్తున్నాడు.
ఈ ఆశ్రమం శ్రీకాళహస్తి ప్రధాన ఆలయానికి దక్షిణంగా ఒక కిలోమీటరు దూరంలో స్వర్ణముఖి నది ఒడ్డున విశాల ప్రాంగణంలో విస్తరించి ఉంది. తిరుపతి నుంచి సుమారు 41 కిలోమీటర్ల దూరంలో ఉంది. ఆశ్రమ ఆవరణలో అనేక రకాలైన పండ్ల చెట్లు ఉన్నాయి.
విద్యాప్రకాశానంద సమాధి ఉన్న చోట ఒక ధ్యానమందిరం నిర్మించారు.
1993 వ సంవత్సరంలో పేదల కంటి వైద్యం కోసం ఆశ్రమ ప్రాంగణంలో "భక్త కన్నప్ప (త్రినేత్ర) కంటి వైద్య శాలను" ప్రారంభించారు. ప్రస్తుతం ఈ ఆసుపత్రిలో 30 పడకలు ఉన్నాయి. జూలై 2015 నాటికి 19,300 మందికి కంటి శుక్లాల శస్త్రచికిత్స చేసి లెంసులు అమర్చబడినవి. సుమారు రెండు లక్షల మందికి పైగా వైద్య పరీక్షలు నిర్వహించారు. ఈ ఆసుపత్రి తరపున గ్రామాల్లో ప్రతి మంగళ వారం మెడికల్ క్యాంపులు నిర్వహిస్తారు. ఈ ఆసుపత్రిలో చికిత్స, మందులు, భోజనం, వసతి అన్నీ ఉచితం.
ఈ ఆశ్రమం తరపున వేదాంత భేరి అనే మాసపత్రిక వెలువడుతున్నది. ఆశ్రమ ఆవరణంలోనే ప్రవేశ ద్వారానికి సమీపంలో ఒక పుస్తక విక్రయశాల ఉంది. ఇందులో వేదాంతానికి సంబంధించిన అనేక రకాల పుస్తకాలు లభ్యమవుతాయి.
శ్రీ వ్యాసాశ్రమం
శ్రీ వ్యాసాశ్రమం చిత్తూరు జిల్లా, ఏర్పేడుకు సమీపంలోని కాశీ బుగ్గ వద్ద మలయాళ స్వామి జూన్ 3, 1926 న స్థాపించిన ఆశ్రమం. ఈ ఆశ్రమ విస్తీర్ణం సుమారు 115 ఎకరాలు. ఆశ్రమ భవనాలు సుమారు 30 ఎకరాల్లో విస్తరించి ఉన్నాయి. ఈ ఆశ్రమంలో కుల, మత, లింగ బేధాలు లేకుండా అందరికీ సమానంగా సంస్కృత పాఠశాలలు, బ్రహ్మవిద్య, ఆరోగ్యం లాంటి సౌకర్యాలు కల్పిస్తున్నారు. వ్యాసాశ్రమం పేరుమీదుగా దేశ వ్యాప్తంగా వేదాంత జ్ఞానసభలు నిర్వహిస్తున్నారు.
వ్యాసాశ్రమ స్థాపకుడైన మలయాళ స్వామి జన్మతః కేరళ రాష్ట్రానికి చెందిన వాడు. ఆయన చిన్న వయసులోనే నారాయణ గురు అనే సామాజిక విప్లవకారుని శిష్యుడైన శివలింగప్ప వద్ద శిష్యరికం చేసి వేదాలను, హిందూ పురాణాలను అధ్యయనం చేశాడు. హిమాలయాల నుంచి కన్యాకుమారి దాకా కాలినడకన దేశాటన చేశాడు. చివరకు తిరుమల చేరి గోగర్భం వద్ద పన్నెండు సంవత్సరాల పాటు తపస్సు చేశాడు. తరువాత ఏర్పేడు దగ్గరున్న కాశీబుగ్గ చేరి నంది పర్వతం పాదాల దగ్గర వ్యాస మహర్షి పేరు మీదుగా ఆశ్రమం స్థాపించాడు.
మలయాళ స్వామి కాశీ బుగ్గలో అడుగు పెట్టినప్పటి నుంచే వ్యాసాశ్రమం ప్రారంభమైందని ఆయన భక్తులు విశ్వసిస్తారు. మొదట్లో ఈ ఆశ్రమం దట్టమైన అటవీ ప్రాంతంగా ఉండేది. ఆయన అనుచరులు నివసించడానికి అనువుగా కాశీబుగ్గ కు ఉత్తరంగా ఒక చిన్న కుటీరాన్ని నిర్మించి ఇచ్చారు. అది ప్రస్తుతం పూజా మందిరంగా వ్యవహరించబడుతోంది. ఆయన ధ్యానం చేసుకోవడానికి వీలుగా నిష్టాశ్రమం నిర్మించి ఇచ్చారు. అది ప్రస్తుతం "అధిష్టాన మందిరం"గా పిలవబడుతోంది. ఆశ్రమం ఎవరి పేరు మీదుగా లేకపోతే ఆక్రమణలకు గురవుతుందనే ఉద్దేశ్యంతో అప్పటి శ్రీకాళహస్తి పరిపాలకుడు శ్రీ కుమార వెంకట నాయనింగారు ఈ స్థలాన్ని స్వామి పేరుతో విరాళంగా ఇచ్చారు.
ఏర్పేడులో ఉన్న ప్రధాన కేంద్రం ఉన్న ఈ ఆశ్రమానికి పలు చోట్ల శాఖలు ఉన్నాయి. తెలుగు రాష్ట్రాల్లో చిత్తూరు, కడప, కర్నూలు, తూర్పు గోదావరి, పశ్చిమ గోదావరి, విశాఖ పట్నం, గుంటూరు, కృష్ణా, హైదరాబాదు, కరీంనగర్, కర్నూలు, మహబూబ్ నగర్, ప్రకాశం, నెల్లూరు, శ్రీకాకుళం జిల్లాల్లోనే కాక కర్ణాటక, పశ్చిమ బెంగాల్ రాష్ట్రాల్లో కూడా ఈ ఆశ్రమ విభాగాలున్నాయి.
ఈ ఆశ్రమం స్థాపించినప్పటి నుంచి మరణించేదాకా మలయాళ స్వామి పీఠాధిపతిగా కొనసాగాడు. ఆయన తర్వాత విమలానంది గిరి, విద్యానంద గిరి పీఠాధిపత్యం వహించారు. ప్రస్తుతం ఈ ఆశ్రమానికి పరిపూర్ణానంద గిరి స్వామి అధ్యక్షత వహిస్తున్నారు.
నారాయణ గురు
నారాయణ గురు (1856 - సెప్టెంబరు 20, 1928) కేరళకు చెందిన ఒక సంఘసంస్కర్త. సమాజంలోని మూఢ విశ్వాసాలను, కుల తత్వాన్ని నిరసించాడు. కులం కారణంగా కొన్ని వర్గాలకు చెందిన ప్రజలు అన్యాయానికి గురవుతున్నారనీ, వారికి ఆధ్యాత్మిక స్వేచ్ఛ, సామాజిక స్వాతంత్ర్యం ఉండాలని ఆయన భావించాడు. వారిని ఉద్ధరించడానికి ఆలయాలు, పాఠశాలలు మొదలైన సంస్థలు నెలకొల్పడానికి పాటు పడ్డాడు.
1887లో ఆయన ప్రాచుర్యంలోకి వచ్చాక ఆయన బాల్య విశేషాల గురించి అనేక రకాలైన కథలు ప్రచారంలోకి వచ్చాయి కానీ అందులో వేటిలోనూ ఖచ్చితమైన సమాచారం లభించలేదు. నారాయణ గురు 1856లో కేరళ లోని తిరువనంతపురం సమీపంలోని చెంపళంతి అనే గ్రామంలో మదన్ ఆసన్, కుట్టియమ్మ అనే వ్యవసాయదారుల కుటుంబంలో జన్మించాడు. వయలవరంలోని వారి ఇల్లు ఆర్థికంగా, సామాజికంగా మంచి స్థాయిలో ఉన్నది. ఆయనకు నారాయణన్ అనే పేరు పెట్టి నానూ అని పిలుచుకునే వారు. నానూ కు ముగ్గురు సోదరీ మణులు ఉండేవారు. తండ్రి మదన్ ఆసన్ ఉపాధ్యాయుడు. ఆయనకు సంస్కృతం, జ్యోతిష శాస్త్రం, ఆయుర్వేదం లోనూ ప్రవేశం ఉంది. నారాయణన్ కు ఐదేళ్ళ వయసులో పక్కనే ఉన్న గురుకుల పాఠశాలలో తన విద్యాభ్యాసాన్ని ప్రారంభించాడు.
రవీంద్రనాథ ఠాగూర్ నారాయణ గురు ను 1922 నవంబరున శివగిరి ఆశ్రమంలో కలిశాడు. తరువాత ఠాగూర్ ఆయన్ను గురించి "నారాయణ గురును మించిన లేక ఆయనతో పోల్చదగిన ఆధ్యాత్మిక వేత్తను నేను ఎన్నడూ చూడలేద" ని ప్రశంసించాడు.
బ్రహ్మోస్ ఏరోస్పేస్
బ్రహ్మోస్ ఏరోస్పేస్, భారత రక్షణ పరిశోధన అభివృద్ధి సంస్థ, రష్యాకు చెందిన NPO మషినోస్త్రోయేనియా సంయుక్తంగా భారత్‌లో ఏర్పరచిన కంపెనీ. సూపర్‌సోనిక్ క్రూయిజ్ క్షిపణి బ్రహ్మోస్‌ను తయారుచేసేందుకు ఈ సంస్థను ఏర్పరచారు. బ్రహ్మపుత్ర, మోస్క్వా నదుల పేర్ల నుండి బ్రహ్మోస్‌కు ఆ పేరు వచ్చింది.
ఈ కంపెనీ ప్రస్తుతం బ్రహ్మోస్ క్షిపణిలను తయారుచేస్తోంది. ఈ క్షిపణి పరిధి 300 కి.మీ. ఇది మ్యాక్ 2.8 నుండి మ్యాక్ 3.0 వేగం ప్రయాణిస్తుంది. కంపెనీ ప్రస్తుతం బ్రహ్మోస్-2 హైపర్‌సోనిక్ క్షిపణిని అభివృద్ధి చేస్తోంది.
2016 లో భారత్ MTCR లో సభ్యత్వం తీసుకున్నాక, 600 కి.మీ. పరిధితో లక్ష్యాలను కచ్చితంగా గురిచూసి ఛేదించగల కొత్త తరం బ్రహ్మోస్‌ను అభివృద్ధి చెయ్యాలని కంపెనీ భావిస్తోంది.
1990 ల నాటి గల్ఫ్ యుద్ధం తరువాత భారత్‌ తనకు ఒక క్రూయిజ్ క్షిపణి ఉండాలని భావించింది. ఫలితంగా 1998 లో అప్పటి రక్షణ మంత్రికి శాస్త్ర సాంకేతిక సలహాదారు ఎ.పి.జె. అబ్దుల్ కలాం రష్యా డిప్యూటీ రక్షణ మంత్రితో మాస్కోలో ఈ విషయమై ఒక ఒప్పందం కుదురుకున్నారు.
ఈ కంపెనీలో భారత్ వాటా 50.5% కాగా, రష్యా వాటా 49.5%.
బ్రహ్మోస్ ఏరోస్పేస్ మొదటి తయారీ కేంద్రం హైదరాబాదులో మొదలైంది. 2007 లో తిరువనంతపురంలోని  కేరళ హైటెక్ ఇండస్ట్రీస్‌ను కొనుగోలు చేసి, ఆ సంస్థను "బ్రహ్మోస్ ఏరోస్పేస్ ట్రివేండ్రం లిమిటెడ్‌"గా మార్చింది. ఇది కంపెనీ యొక్క రెండవ క్షిపణి తయారీ కేంద్రంగా మారింది. ఇక్కడ ప్రపంచ స్థాయి సౌకర్యాలను ఏర్పాటు చేసారు.
ప్రస్తుతం నాగపూరులో మూడవ తయారీ కేంద్రాన్ని ఏర్పాటు చెయ్యాలని భారత రక్షణ పరిశోధన అభివృద్ధి సంస్థ ఆలోచిస్తోంది.
ప్రపంచంలోనే అత్యంత వేగవంతమైన క్రూయిజ్ క్షిపణి వ్యవస్థను రూపొందించి, అభివృద్ధి చేసి, తయారు చేసి, బహిరంగ విపణిలో అమ్మాలనేది సంస్థ లక్ష్యం.
ప్రాతూరి తిరుమలరావు
ప్రాతూరి తిరుమలరావు (మ.1997) భారతీయ శిశువైద్య నిపుణులు మరియు వైద్య, నాన్ ఫిక్షన్ సాహిత్య రచయిత. ఆయన హైదరాబాదు లోని గాంధీ వైద్య కళాశాల లో ప్రొఫెసరుగా పనిచేసారు. ఆయన శిశువైద్యానికి సంబంధించిన రెండు పుస్తకాలను ఆంగ్లంలో రాసారు. అవి "ద ఇన్సులిన్ రిక్వైర్‌మెంట్ ఆఫ్ చిల్డ్రన్ విత్ డయాబెటిస్ మెలిటస్ మైన్‌టైన్డ్ ఇన్ గుడ్ కంట్రోల్" మరియు "పెడియాట్రిక్ ప్రోబ్లమ్స్ ఇన్ డెవలపింగ్ కంట్రీస్" . ఆయాన తెలుగులో రెండు పుస్తకాలను రాసారు. అవి "గాంధీజీతో పరిచయం" మరియు "గడచిన రోజులు". ఆయన రెండు జీవిత చరిత్రలను రాసారు. అందులో ఒకతి "లివింగ్ ఏస్ అ డాక్టర్" ను భారతీయ విద్యా భవన్ వారు ప్రచురించారు. రెండవది "గ్లింప్సెస్ ఆఫ్ అమెరికన్ లైఫ్" ను భారతీయ సాంస్కృతిక పునరుజ్జివ సంస్థ ప్రచురించింది. ఆయన వైద్య శాస్త్రంలో చేసిన సేవలకు గానూ భారత ప్రభుత్వం ఆయనకు 1988లో భారతదేశ మూడవ అత్యున్నత పురస్కారం పద్మవిభూషణ్ యిచ్చి సత్కరించింది. ఆయన 1997లో మరణించారు. ఆయన కుమార్తె లక్ష్మీ ప్రాతూరి యు.ఎస్ లో సామాజ సేవకురాలు. హైదరాబాదులోని ఆయన పేరును ఒక యోగా విద్యాలయానికి "పద్మభూషణ్ డి.ఆర్.పి.తిరుమలరావు ఇనిస్టిట్యూట్ ఆఫ్ యోగా" అని నామకరణం చేసారు.
రావిపాటి శ్రీరామచంద్రమూర్తి
రావిపాటి శ్రీరామచంద్రమూర్తి ప్రముఖ రంగస్థల నటులు.
ప్రకాశం జిల్లా, వేటపాలెంలో జన్మించారు. ప్రస్తుతం తెనాలిలో ఉంటున్నారు.
వేటపాలెంలో నాగకళా నాట్యమండలి స్థాపించారు. దొంగవీరుడు, పెళ్ళి, భస్మాసుర నాటకాలు వేశారు.
500, 1000 రూపాయల నోట్ల రద్దు
500, 1000 రూపాయల నోట్ల రద్దు అన్నది భారత ప్రభుత్వం అవినీతిపై పోరాడేందుకు, నల్లధనం సమస్యలు తీర్చేందుకు తీసుకున్న నిర్ణయం. 2016 నవంబరు 8 అర్థరాత్రి నుంచి మొదలుకొని అన్ని 500, 1000 రూపాయల నోట్లు చట్టబద్ధమైన మారక విలువను కోల్పోతాయి. 2016 నవంబరు 8న జాతిని ఉద్దేశించి చేసిన ప్రత్యేక ప్రసంగం ద్వారా దీన్ని భారత ప్రధాని నరేంద్ర మోడీ ప్రకటించారు. ప్రకటనలో మోడీ 500, 1000 రూపాయల బ్యాంకు నోట్లను చెల్లనివిగా ప్రకటించి, కొత్త 500, 2000 రూపాయల నోట్లను చెలామణిలోకి వచ్చినట్టు ప్రకటించారు. ఉగ్రవాదులకు ఆర్థిక వనరుగా మారిన దొంగనోట్ల మాఫియాను, దేశంలోని నల్లధనాన్ని దెబ్బతీసేందుకు ఈ చర్య చేపట్టారు.
ధాని ప్రకటన జరిగిన వెంటనే ఆర్.బి.ఐ. గవర్నర్ చలామణిలో ఉన్న 500, 1000 నోట్లను మార్చుకునే విధానాన్ని పత్రిక ప్రకటన ద్వారా తెలియజేశారు. నవంబరు 8న 500, 1000 రూపాయల నోట్లు చెల్లవన్న అంశంతో పాటుగా మరికొన్ని సంబంధిత నిర్ణయాలను కూడా ప్రకటించారు:
ప్రయాణాల్లో, హొటల్స్, ఇతర వ్యాపార లావాదేవీల్లో పెద్ద నోట్ల వలన అనేక సమస్యలు ఇబ్బందులు తలెత్తాయి.
నోట్ బుక్
నోట్‌బుక్ (Notebook) అనేది రికార్డింగ్ నోట్స్ లేదా నివేదిక, రాత, డ్రాయింగ్, లేదా స్క్రాప్‌బుకింగ్ వంటి ప్రయోజనాల కోసం ఉపయోగించే ఒక చిన్న పుస్తకము లేదా కాగితం పేజీల యొక్క బైండర్.
కాత్యాయన మహర్షి
కాత్యాయన మహర్షి (సా.పూ 3 వ శతాబ్దం) ప్రాచీన భారతదేశానికి చెందిన ఒక మహర్షి, సంస్కృత వ్యాకరణ పండితుడు, మరియు గణిత శాస్త్రవేత్త. ఈయనకే కాత్యుడనీ, వరరుచియనీ, మేధాజిత్ అనీ, పునర్వసుడనీ ఇతర పేర్లు ఉన్నాయి. సంస్కృత వ్యాకరణాన్ని రచించిన పాణిని ముఖ్య శిష్యుడనీ, దక్షిణ దేశానికి చెందిన వాడనీ పతంజలి ఒక సూత్రంలో ప్రకటించాడు. పాణినీయ వ్యాకరణాన్ని విస్తరిస్తూ ఈయన రాసిన వార్తికం అనే గ్రంథం ప్రాచుర్యం పొందినది.
కాత్యాయనుడు రాసిన రెండు రచనలు బాగా ప్రసిద్ధి పొందాయి.
పైన పేర్కొన్నవి కాకుండా నామమాల అనే నిఘంటువు రాశాడు.
పింగళుడు లాంటి పండితుల కోవలోనే కాత్యాయనుడు కూడా గణిత శాస్త్రంలో ప్రావీణ్యం సంపాదించాడు. ఆయన రాసిన సులభ సూత్రాలు అనే గ్రంథం జ్యామితి శాస్త్ర విషయాలు వివరిస్తుంది. ఇందులో సా.పూ 800 శతాబ్దంలో బౌధన్య సూత్రాలలో పేర్కొన్న పైథాగరస్ సిద్ధాంతాన్ని విపులీకరించాడు.
ఎ ఫిల్మ్ బై అరవింద్
ఎ ఫిల్మ్ బై అరవింద్ 2005 లో శేఖర్ సూరి దర్శకత్వంలో విడుదలైన మిస్టరీ సినిమా. ఈ సినిమా హిందీలోకి "భయానక్ - ఎ మర్డర్ మిస్టరీ" అనే పేరుతో అనువాదం అయింది.
చిన్ననాటి స్నేహితులైన అరవింద్ (రాజీవ్ కనకాల), రిషి (రిషి) సినిమా రంగంలో పేరు ప్రఖ్యాతులు సంపాదించాలని కలలు కంటుంటారు. వారికి అవకాశం వచ్చి రిషి కథానాయకుడుగా, అరవింద్ దర్శకుడిగా రెండు విజయవంతమైన చిత్రాలు రూపొందిస్తారు. మూడో సినిమా కోసం కొత్త కథ, కొత్త రచయితల కోసం అన్వేషిస్తూ అనేకమంది రచయితలను పురమాయిస్తారు. అలా ఎంపికైన కథల్లో అరవింద్ ఒక కొత్త రచయిత రాసిన కథ ఆసక్తిగా అనిపించడంతో దానిని పరిశీలిస్తుండగా అతని సహాయ దర్శకుడొకరు ఆ పేపర్ల మీద ఇంకు ఒలికిస్తాడు. అంతటితో చదవడం ఆపి అరవింద్ తన స్నేహితుడు రిషితో కలిసి రోడ్డు మీద అలా సరదాగా ప్రయాణిస్తూ సినిమా గురించి స్ఫూర్తి పొందాలనుకుంటారు. వారిద్దరూ అలా ప్రయాణిస్తుండగా మార్గమధ్యంలో నిరుపమ అనే అమ్మాయిని రౌడీల బారి నుండి రక్షిస్తారు. ఒక నలుపు రంగు కారు వారిని వేగంగా దాటుకుని వెళ్ళడంతో నిరుపమ థ్రిల్లింగ్ కోసం ఆ కారును ఓవర్ టేక్ చేయమని డ్రైవింగ్ చేస్తున్న రిషిని కోరుతుంది. రిషి వేగంగా కారు నడిపి, లాఘవంగా ఆ కారును దాటుకుని వెళ్ళిపోతారు. కానీ ఆ ప్రయత్నంలో ఆ నలుపు రంగు కారు ఒక ట్రక్కుకు తగిలి ప్రమాదం జరుగుతుంది. కానీ ముందు దాటుకుని వెళ్ళిపోయిన వాళ్ళకి ఈ విషయం తెలియదు.
వారు ఓ అడవిలో కాటేజీలో దిగుతారు. రిషి నెమ్మదిగా నిరుపమతో ప్రేమలో పడతాడు. అరవింద్ కి కూడా ఆ అమ్మాయి అంటే ఇష్టం ఏర్పడుతుంది. కొత్త సినిమా కథ చదివేకొద్దీ అరవింద్, రిషికి ఆ కథలో చెప్పిన సంఘటనలే ఇప్పటిదాకా తమ జీవితంలో జరుగుతున్నట్లు గుర్తిస్తారు. కథ చివరిలో ఇద్దరు స్నేహితులు ఒక అమ్మాయి కోసం పోట్లాడుకుంటున్నట్లుగా రాసి ఉంటుంది. కథలో చెప్పిన విధంగానే నిరుపమ గురించి కూడా అరవింద్, రిషి పోట్లాడుకుంటారు. మిగతా కథ పూర్తి చేయడం కోసం ఆ రచయిత (గజల్ శ్రీనివాస్) ను అడవిలోకి రమ్మంటారు. అతను ఆ ఇద్దరు స్నేహితులు పోట్లాడుకుంటున్న అమ్మాయి నిజానికి ఒక మానసిక రోగి అనీ, ఆమె ఆ ఇద్దరు స్నేహితుల్లో చంపేస్తుందని చెబుతాడు. ఇప్పటి దాకా వారి జీవితంలో కథ ప్రకారమే జరిగాయి కాబట్టి తామిద్దరిలో ఎవరో ఒకరు చనిపోతారని భావించిన అరవింద్ ఆ అమ్మాయిని వదిలించుకోమని రిషిని కోరతాడు. కానీ దానికి రిషి అంగీకరించకుండా అరవింద్ కి చెప్పకుండా ఆమెతో కలిసి లేచిపోయి పెళ్ళి చేసుకోవాలనుకుంటాడు. అదే సమయానికి వారున్న ప్రాంతంలోనే ఒక మానసిక రోగి తిరుగుతున్నదనీ వార్త వస్తుంది. దాంతో అరవింద్ నిరుపమే ఆ మానసిక రోగి అని నిర్ణయానికి వస్తాడు.
అరవింద్ ఎలాగైనా నిరుపమను చంపి తన స్నేహితుణ్ణి కాపాడాలనుకుంటాడు. కానీ అప్పటికే రచయిత కథను రొమాంటిక్ క్లైమాక్స్ గా మార్చేస్తాడు. దాంతో రిషి భద్రంగానే ఉంటాడు కానీ అరవింద్ మాత్రం వార్తల్లో చెప్పిన సైకోపాత్ చేతిలో మరణిస్తాడు. నిజానికి వారు తమ ప్రయాణంలో ప్రమాదానికి కారణమైన నల్ల కారులో ఉన్నది సైకోపాత్ అయిన ఒక అమ్మాయి. తమకు ప్రమాదం జరగడానికి వారే కారణమని వాళ్ళను చంపాలని తిరుగుతుంటుంది. తన స్నేహితుడు అరవింద్ చావుకు కారణమైన రిషి ఆ సైకోపాత్ ను చంపి నిరుపమను కలుసుకోవడంతో కథ ముగుస్తుంది.
అగ్ని-1
అగ్ని-1, భారత రక్షణ పరిశోధన అభివృద్ధి సంస్థ అభివృద్ధి చేసిన మధ్యమ పరిధి బాలిస్టిక్ క్షిపణి. భారత సమీకృత గైడెడ్ క్షిపణి అభివృద్ధి కార్యక్రమంలో భాగంగా దీన్ని తయారుచేసారు. ఈ ఒకే దశ క్షిపణిని కార్గిల్ యుద్ధం తరువాత తయారు చేసారు. 250 కి.మీ. ల పృథ్వి-2, 2500 కి.మీ.ల అగ్ని-2 మధ్య గల పరిధి అంతరాన్ని పూరించేందుకు ఈ క్షిపణిని తయారు చేసారు. 2002 జనవరి 25 న దీన్ని తొలిసారిగా ప్రయోగించారు. వీలర్ ఐలండ్‌లోని ఇంటెగ్రేటెడ్ టెస్ట్ రేంజి నుండి, రోడ్డు మొబైలు లాంచరు ద్వారా దీన్ని ప్రయోగించారు..
చాందీపూర్ నుండి 1989 లో అగ్ని-1 ను మొదటిసారిగా ప్రయోగించారు. 1,000 కి.గ్రా.ల సాంప్రదాయిక లేదా అణు వార్‌హెడ్‌ను అది మోసుకుపోగలదు.
అగ్ని-1 కి 700 – 1,250 కి.మీ. పరిధి ఉంది. కనీస నిరోధ సామర్థ్యంలో అగ్ని-1 ఒక భాగమని భావిస్తారు.
అగ్ని-1 ఘన ఇంధన, ఒకటే దశ, రైలు రోడ్డు మొబైలు ద్వారా ప్రయోగించగల, మధ్యమ పరిధి బాలిస్టిక్ క్షిపణి. అగ్ని-2 అంతకు ముందే అభివృద్ధి  చెయ్యబడింది. DRDO 15 నెలల సమయంలో అగ్ని-1 ను అభివృద్ధి చేసింది. MRV బాడీ-లిఫ్ట్ ఏరోడైనమిక్స్ దీనికి దిశా లోపాలను స్వయంగా  సరిదిద్దుకునే సామర్థ్యాన్ని, థెర్మల్ స్ట్రెస్‌లను తగ్గించుకునే సామర్థ్యాన్నీ ఇస్తాయి. MRV లో ఉన్న వేగ నియంత్రణ పాకేజీ ఈ లాంచి ట్రాజెక్టరీ వేరియన్సులను సరిచేస్తుంది. అగ్ని-1, 15 మీ. పొడవుతో 12 టన్నుల బరువు కలిగి 1,000 కి.గ్రా. వార్‌హెడ్‌ను మోసుకు పోగలదు.  తక్కువ పేలోడుతో, కాంపోజైట్లతో  తయారైన బాడీతో ఈ క్షిపణి 1,500 కి.మీ. దూరాన్ని చేరగలదని అంచనా.
భారత సైన్యం ఎప్పటికప్పుడు యూజరు పరీక్షలను నిర్వహిస్తూ ఉంటుంది. తన ఐబ్బందికి శిక్షణ ఇవ్వడంలో భాగంగా ఈ పరీక్షలు నిర్వహిస్తుంది. వ్యూహాత్మక బలగాల కమాండ్ సాధారణంగా ఈ పరీక్షలు చేస్తుంది. DRDO ఇందు కవసరమైన లాజిస్టిక్ మద్దతు ఇస్తుంది. 2007 అక్టోబరు 5 న మొదలైనప్పటి నుండి అనేక మార్లు ఈ పరీక్షలు జరిగాయి. 2015 నవంబరు 27 న ఓ పరీక్ష జరిగింది. తరువాత 2016 మార్చి 14 న వీలర్ ఐలాండ్ లోని లాంచిపాడ్-4 నుండి మరో పరీక్షను నిర్వహించారు
సికందరాబాదులోని వ్యూహాత్మక బలగాల కమాండ్ నేతృత్వంలో ఉన్న 334 క్షిపణి గ్రూపు, అగ్ని-1 క్షిపణిని వాడుతుంది
రిపబ్లికన్ పార్టీ (యునైటెడ్ స్టేట్స్)
రిపబ్లికన్ పార్టీ (Republican Party, గ్రాండ్ ఓల్డ్ పార్టీ - GOP) అనేది యునైటెడ్ స్టేట్స్ లోని రెండు ప్రధాన సమకాలీన రాజకీయ పార్టీలలో ఒకటి, రెండోది దాని చారిత్రక ప్రత్యర్థి డెమొక్రాటిక్ పార్టీ. ఈ పార్టీ నుంచి 18 మంది రిపబ్లికన్ అధ్యక్షులు ఉన్నారు, అబ్రహం లింకన్ మొదటి రిపబ్లికన్ అధ్యక్షులుగా (అమెరికా సంయుక్త రాష్ట్రాలకు 16వ అధ్యక్షుడు) 1861 నుంచి 1865 వరకు సేవలందించారు, లింకన్ రిపబ్లికన్ అధ్యక్షులుగా పనిచేస్తున్న సమయంలోనే హత్యగావింపబడ్డాడు. 2001 నుంచి 2009 వరకు జార్జి డబ్ల్యూ బుష్ అమెరికా అధ్యక్షునిగా సేవలందించారు. 2016లో వ్యాపారవేత్త డోనాల్డ్ ట్రంప్ యునైటెడ్ స్టేట్స్ ప్రస్తుత అధ్యక్షుడుగా ఎన్నికయినారు.
మనీష్ మల్హోత్రా
మనీష్ మల్హోత్రా, ప్రముఖ భారతీయ ఫ్యాషన్ డిజైనర్లలో ఒకరు. బాలీవుడ్ లోని చాలామంది ప్రముఖ హీరోయిన్లకు ఆయన దుస్తులు డిజైనింగ్ చేస్తుంటారు. భారతీయ సినిమా రంగంలో ఆయన సుప్రసిద్ధులు. ఒక పాత్ర యొక్క స్వభావ, స్వరూపాలకు అనుగుణంగా ఆయన దుస్తులు డిజైన్ చేయడంలో ఆయన సిద్ధహస్తుడని సినీ పరిశ్రమలో మంచి పేరు ఉంది. రంగీలా సినిమాలో ఊర్మిళా మండోట్కర్ కు ఆయన దుస్తులు డిజైన్ చేశారు. దాంతోనే ఆయన సినీరంగంలో ప్రముఖులయ్యారు. మాధురీ దీక్షిత్, శ్రీదేవి, కాజోల్, కరిష్మా కపూర్,  జుహీ చావ్లా, కరీనా కపూర్, రాణీ ముఖర్జీ, ఐశ్వర్య రాయ్, ప్రియాంకా చోప్రా, కత్రినా కైఫ్, సోనం కపూర్, దీపికా పడుకోణె, జాక్విలిన్ ఫెర్నాండేజ్,  సోనాక్షి సిన్హా, ప్రీతీ జింటా, పరిణీతి చోప్రా వంటి టాప్ హీరోయిన్ల  దుస్తులు డిజైన్ చేస్తుంటారు మనీష్. ఎక్కువగా మహిళల దుస్తులను  డిజైన్ చేసే ఆయన మొహొబ్బతెలో షారుఖ్ ఖాన్, ఐ హేట్ లవ్ స్టోరీస్  సినిమాలో ఇమ్రాన్ ఖాన్ లకు దుస్తులు డిజైన్ చేశారు. ఒక బాలీవుడ్ షో కోసం భారతదేశం వచ్చిన మైకేల్ జాక్సన్ కు కూడా దుస్తులు డిజైన్  చేశారు మనీష్.
దిల్ తో పాగల్ హై, దిల్ సే.., రాజా హిందుస్తానీ, దిల్ వాలే దుల్హనియా లేజాయేంగే, కుచ్ కుచ్ హోతా హై, ధడ్కన్, కహో నా ప్యార్ హై వంటి సూపర్ హిట్ సినిమాలకు ఆయన దుస్తులు డిజైన్ చేశారు.
తన తోటి డిజైనర్ సురిలీ గోయెల్ కు ట్రైయినర్ గా కూడా వ్యవహరించారు ఆయన. ఆమె లాక్మీ ఫాషన్ వీక్ 2006లో మొదటిసారి షో చేశారు ఆమె.
2005లో మనీష్ మల్హోత్రా షో అనే టాక్ షోను ప్రారంభించారు ఆయన. కైసా యే ప్యార్ హై సీరియల్ లో నేహా బంబ్ కు మేక్ ఓవర్ కూడా చేశారు మనీష్.
కభీ ఖుషీ కభీ గమ్(2001)లో కరీనా కపూర్ మనీష్ డిజైన్ చేసిన దుస్తులనే వేసుకున్నారు. మై హూ నా(2004) సినిమాలో సుష్మితా సేన్ కు, ఫనా సినిమాలో కాజోల్ కు, కభీ అల్విదా నా కెహనా(2006) లో ప్రీతీ జింటా, రాణీ ముఖర్జీలకు దుస్తులు డిజైన్ చేశారు ఆయన.  ఏప్రిల్ 2006లో ముంబైలో జరిగిన లాక్మీ ఫాషన్ వీక్ లో కాజోల్, ప్రీతీ జింటాలు మనీష్ డిజైన్ చేసిన దుస్తులు ధరించి, క్యాట్ వ్యాక్ చేశారు. బాలీవుడ్ హీరో, హీరోయిన్లకే కాక, హాలీవుడ్ నటులు డెమీ మూరే, క్యిలే మినోగే, రీస్ వితర్స్పూన్, కరోలీనా కుర్కోవా, కేట్ మాస్, నౌమి క్యాంప్ బెల్ లకు కూడా దుస్తులు డిజైన్ చేశారు మనీష్.
సత్యం రాజేష్
సత్యం రాజేష్ ఒక తెలుగు సినీ హాస్యనటుడు. సుమారు 350కి పైగా సినిమాల్లో నటించాడు. సుమంత్ నటించిన సత్యం సినిమాలో నటించి ఆ సినిమా పేరును తన పేరులో చేర్చుకున్నాడు. ఒక దశాబ్దం పాటు హాస్యపాత్రలలో నటించిన రాజేష్ క్షణం సినిమాలో సీరియస్ పోలీసు ఆఫీసరు పాత్రలో నటించాడు. త్రిష ప్రధాన పాత్రలో నటించిన నాయకి సినిమాలో హీరోగా నటించాడు.
రాజేష్ అసలు పేరు రాజేష్ బాబు. అతని స్వస్థలం విశాఖపట్నం. వారిది మధ్యతరగతి కుటుంబం. తండ్రి రాజేంద్ర ప్రసాద్ టెలికాం ఉద్యోగి. అమ్మ మణి కుమారి గృహిణి. చిన్నప్పటి నుంచి సినిమాల్లో నటించాలనే కోరిక ఉండేది. నటుడు చిరంజీవి స్పూర్తితో సినిమాల్లో నటించాలనుకున్నాడు. ఎంబీయే చదువుకున్నాడు. వైజాగ్ మహీంద్రా కంపెనీలో ఉద్యోగం చేస్తుండగా అతనికి హైదరాబాదుకు బదిలీ అయింది. తరువాత సినిమా అవకాశాలు అందిపుచ్చుకున్నాడు.
ఉదయ్ కిరణ్ హీరోగా నటించిన నీ స్నేహం రాజేష్ నటించిన మొదటి సినిమా. ఈ సినిమాలో రాజేష్ హీరో స్నేహితుడిగా నటించాడు. రాజేష్ రెండో సినిమా నూతన దర్శకుడు సూర్యకిరణ్ దర్శకత్వంలో సుమంత్ నటించిన సత్యం. ఆ సినిమాలో తనది ప్రాముఖ్యమున్న హీరో స్నేహితుడి పాత్ర మరియు మంచి విజయం సాధించడంతో ఆ సినిమా పేరునే తన పేరును సత్యం రాజేష్ గా మార్చుకున్నాడు. ఆ సినిమాలో "పులిరాజాకు ఎయిడ్స్ వస్తుందా" అనే డైలాగుతో ప్రాచుర్యం పొందాడు. తరువాత 250 కి పైగా సినిమాల్లో నటించాడు. హాస్యనటుడిగా గుర్తింపు పొందిన రాజేష్ కు క్షణం సినిమాతో సీరియస్ నటుడిగా కూడా మంచి గుర్తింపు వచ్చింది. నిజానికి మొదట్లో ఈ పాత్రలో నటుడు సంపత్ రాజ్ ను నటింపజేయాలనుకున్నారు. కానీ చివరికి రాజేష్ కు ఆ పాత్ర దక్కింది. ఈ సినిమా తర్వాత రాజేష్ కు పలు సినిమాల్లో అవకాశాలు వచ్చాయి. త్రిష ప్రధాన పాత్రలో వచ్చిన నాయకి సినిమాతో కథా నాయకుడిగా మారాడు. కానీ ఆ సినిమానే తాను హీరో మొదటి మరియు చివరి చిత్రమని ప్రకటించాడు.
ఎస్. గోపాలరెడ్డి
ఎస్. గోపాలరెడ్డి ఒక ప్రముఖ సినీ ఛాయాగ్రాహకుడు (కెమెరామెన్) రచయిత, దర్శకుడు, మరియు నిర్మాత. డా. కె. ఎల్. నారాయణతో కలిసి దుర్గా ఆర్ట్స్ అనే సినీ నిర్మాణ సంస్థ ద్వారా సినిమాలు నిర్మిస్తున్నాడు. తెలుగులోనే కాక కొన్ని బాలీవుడ్ సినిమాల్లో కూడా పనిచేశాడు. రాం గోపాల్ వర్మ దర్శకత్వంలో వచ్చిన శివ సినిమా ఆయనకు మంచి పేరు తెచ్చిపెట్టింది. నిర్మాతగా క్షణ క్షణం ఆయనకు బాగా పేరు తెచ్చింది.
గోపాల్ రెడ్డి జులై 4, 1951న కృష్ణా జిల్లాలో జన్మించాడు. ఆయన మరో కెమెరామెన్ అయిన రసూల్ ఎల్లోర్ సోదరి మైకేలాను వివాహం చేసుకున్నాడు. వారికి ఒక కుమారుడు సందీప్, కుమార్తె సంధ్య ఉన్నారు. సందీప్ కూడా కెమెరామెన్ గా పనిచేస్తున్నాడు.
1968 లో చెన్నైలోని వీనస్ స్టూడియోలో ప్రముఖ ఛాయాగ్రాహకుడు వి. ఎస్. ఆర్. స్వామి దగ్గర సహాయకుడిగా ఆయన కెరీర్ ప్రారంభమైంది. సినీ పరిశ్రమలో ప్రవేశించిన కొత్తలో అనేక తెలుపు-నలుపు చిత్రాలకు పనిచేశాడు.1979 లో ఆయనకు సినిమాటోగ్రాఫర్ గా పేరు వచ్చింది. తరువాత 1980 వ దశకంలో అనేక తెలుగు, బాలీవుడ్ సినిమాలకు పనిచేశాడు. 1980 వ దశకంలో అమితాబ్ బచ్చన్ నటించిన "ఆఖరీ రాస్తా", "ఇంక్విలాబ్", "సూర్యవంశీ" మొదలైన సినిమాలకు సినిమాటోగ్రాఫర్ గా పనిచేశాడు. తరువాత 1990 వ దశకంలో అజయ్ దేవగణ్, సైఫ్ ఆలీ ఖాన్ నటించిన "కచ్చే ధాగే" సినిమా కూడా ఆయనకు పేరు తెచ్చిన చిత్రం. ఆయన మొత్తం 150 సినిమాలకు పైగా పనిచేస్తే అందులో నాగార్జున కథానాయకుడిగా నటించినవి 15 సినిమాలున్నాయి.
క్షణ క్షణం, దొంగాట, ఇంట్లో ఇల్లాలు వంటింట్లో ప్రియురాలు ఆయన నిర్మాతగా పేరు తెచ్చిన సినిమాలు. రవితేజ హీరోగా నటించిన, తమిళ సినిమాకు రీమేక్ అయిన నా ఆటోగ్రాఫ్ స్వీట్ మెమరీస్ అనే సినిమాకు దర్శకత్వం వహించాడు.
స్రవంతి రవికిషోర్
స్రవంతి రవికిషోర్ ఒక ప్రముఖ సినీ నిర్మాత. స్రవంతి మూవీస్ అనే సంస్థ ద్వారా అనేక విజయవంతమైన సినిమాలు నిర్మించాడు. రవికిషోర్ 1986లో తన మిత్రులతో కలిసి మొదటి సారిగా లేడీస్ టైలర్ అనే చిత్రాన్ని నిర్మించాడు. వంశీ, ఎస్. వి. కృష్ణారెడ్డి, కె. విజయభాస్కర్, త్రివిక్రం శ్రీనివాస్, ఎ. కరుణాకరన్ లాంటి దర్శకులతో దాదాపు 30కి పైగా సినిమాలు నిర్మించాడు. ఓ జ్యోతిష్యుడి సలహా మేరకు తన సంస్థ పేరును చంద్ర కిరణ్ మూవీస్ గా మార్చాడు.
ఆయన వృత్తి రీత్యా చార్టర్డ్ అకౌంటెంట్. విజయవాడలో పని చేస్తుండేవాడు. గ్రాడ్యుయేషన్ పూర్తయిన తర్వాత ఎలక్ట్రానిక్స్ కు సంబంధించిన వ్యాపారం చేసేవాడు. మొదట్లో ఆయనకు సినిమాల మీద అంతగా ఆసక్తి ఉండేది కాదు. తర్వాత స్నేహితుల సలహా మేరకు సినీ నిర్మాణ రంగంలో ప్రవేశించాడు. మొదట్లో దాన్ని ఆయన పూర్తి వ్యాపార ధృక్పథంతో ఆలోచించినా నెమ్మదిగా సినిమాల మీద ఆసక్తి పెరిగింది. మంచి సినిమాలు తీయాలనే తపన కలిగింది.
ఆయన మల్లాది వెంకట కృష్ణమూర్తి రాసిన "స్రవంతి" అనే నవల చదివి ఆ స్ఫూర్తితో తన నిర్మాణ సంస్థకు స్రవంతి మూవీస్ అనే పేరు పెట్టాడు. తర్వాత ఓ జ్యోతిష సిద్ధాంతి సలహా మేరకు ఆ సంస్థ పేరు చంద్ర కిరణ్ మూవీస్ గా మార్చాడు.
మొదట్లో దర్శకుడు వంశీతో మిత్రులు తమ్ముడు సత్యం, సాయిబాబా తో కలిసి 1986 లో లేడీస్ టైలర్ చిత్రాన్ని నిర్మించారు. తర్వాత మహర్షి, కనకమహాలక్ష్మి డాంస్ ట్రూప్, లింగబాబు లవ్ స్టోరీ లాంటి సినిమాలకు పనిచేశాడు. తరువాత ఎస్. వి. కృష్ణారెడ్డితో కలిసి మూడు సినిమాలు చేశాడు. తర్వాత కె. విజయభాస్కర్ తో కలిసి రెండు సినిమాలు చేశాడు.
నువ్వే కావాలి సినిమా కోసం మలయాళం నుంచి హక్కులు కొని అప్పటి ఆర్థిక పరిస్థితి బాగోకపోవడంతో దాన్ని ఉషాకిరణ్ మూవీస్ ఆద్వర్యంలో నిర్మించాడు. ఆ సినిమా మంచి విజయం సాధించింది.
సిరివెన్నెల సీతారామ శాస్త్రి, కోటి, సుచిత్ర చంద్రబోస్, శ్రీకర్ ప్రసాద్ లాంటి సాంకేతిక నిపుణులతో ఎక్కువగా పనిచేశాడు.
అగ్ని-4
అగ్ని క్షిపణుల శ్రేణిలో నాలుగోది అగ్ని-4. మొదట్లో దీన్ని అగ్ని-ప్రైమ్ అనేవారు. భారత రక్షణ పరిశోధన అభివృద్ధి సంస్థ అభివృద్ధి చేసిన ఈ బాలిస్టిక్ క్షిపణి అనేక కొత్త సాంకేతికతలను ప్రదర్శించింది. క్షిపణి సాంకేతికతను కూడా ఎంతో మెరుగుపరచారు. ఈ క్షిపణి తక్కువ బరువుతో, రెండు ఘన ఇంధన చోదిత దశలతో, పేలోడు చుట్టూ పునఃప్రవేశ రక్షణ కవచంతో ఉంటుంది  ఈ క్షిపణిలో మొదటిసారిగా కాంపోజిట్ రాకెట్ మోటారును వాడారు. అది చక్కటి పనితీరు కనబరచింది. ఈ క్షిపణి వ్యవస్థలో రిడండెన్సీతో కూడిన ఆధునిక ఏవియానిక్స్‌ను వాడారు. దీనితో ఇది మరింతగా విశ్వసనీయమైన పనితీరు కనబరచింది. దేశీయంగా తయారైన రింగ్ లేసర్ గైరోస్ ఆధారంగా తయారుచేసిన ఇనర్షియల్ నేవిగేషన్ వ్యవస్థ, మైక్రో నేవిగేషన్ వ్యవస్థలు రెంటినీ గైడెన్స్ మోడ్‌లో మొదటిసారిగా పనిచేయించారు. డిస్ట్రిబ్యూటెడ్ ఏవియానిక్స్ ఆర్కిటెక్చర్‌తో ఆన్‌బోర్డు కంప్యూటరు, హైస్పీడ్ రిలయబుల్ కమ్యూనికేషన్ బస్, పూర్తి డిజిటల్ కంట్రోల్ సిస్టములు కలిసి, క్షిపణిని లక్ష్యం దిశగా నియంత్రిస్తూ, దిశానిర్దేశం చేసాయి. క్షిపణి తన లక్ష్యాన్ని చాలా ఉన్నతమైన కచ్చితత్వంతో  ఛేదించింది. ఒరిస్సా తీరాన ఉన్న రాడార్లు, ఎలక్ట్రో ఆప్టికల్ వ్యవస్థలు క్షిపణి ప్రయాణాన్ని, దాని పరామితులనూ పర్యవేక్షించాయి. లక్ష్యానికి దగ్గరలో ఉంచిన  రెండు భారత నావికాదళ నౌకలు లక్ష్య ఛేదనను వీక్షించాయి.
DRDO డైరెక్టర్ జనరలైన డా. విజయ్ కుమార్ సరస్వత్ క్షిపణి ప్రయోగాన్ని వీక్షించాడు. అగ్ని-4 ప్రయోగం విజయవంతం కావడంతో DRDO శాస్త్రవేత్తలను, ఉద్యోగులను, సాయుధ బలగాలనూ అతడు అభినందించాడు.  ఛీఫ్ కంట్రోలర్, (మిస్సైల్స్ అండ్ స్ట్రటీజిక్ సిస్టమ్స్), అగ్ని ప్రోగ్రాము డైరెక్టరూ అయిన అవినాష్ చందర్ ఆధునిక దీర్ఘ శ్రేణి నేవిగేషన్లో ఈ క్షిపణి విజయం ఒక కొత్త యుగం అని వ్యాఖ్యానించాడు. "ఈ విజయం త్వరలో రానున్న అగ్ని-5 పరీక్ష విజయవంతం కావడానికి దోహదపడుతుంది” అని అన్నాడు.
అగ్ని-4 ప్రాజెక్టు డైరెక్టరు టెస్సీ థామస్, ఆమె బృందం క్షిపణి వ్యవస్థలను సమీకృతం చేసి విజయవంతంగా ప్రయోగించడంలో పాత్ర వహించారు. ఆమె మాట్లాడుతూ, 'క్షిపణి వ్యవస్థలో అవసరమైన అనేక వ్యవస్థలను DRDO తయారుచేసి ప్రదర్శించింది' అని చెప్పింది. వ్యూహాత్మక వార్‌హెడ్లను  మోసుకుపోగల ఈ క్షిపణిని భారీ సంఖ్యలో ఉత్పత్తి చేసి వీలైనంత త్వరలో సాయుధ బలగాలకు అందజేస్తారు. రీసెర్చ్ సెంటర్ ఇమారత్ డైరెక్టరు  ఎస్.కె.రాయ్, DRDL డైరెక్టరు పి. వేణుగోపాలన్ , ASL డైరెక్టరు డా.వి.జి. శేఖరన్, ITR డైరెక్టరు ఎస్.పి. దాష్ క్షిపణి ప్రయోగాన్ని పర్యవేక్షించారు.
దేశీయంగా తయారైన కాంపోజిట్ రాకెట్ మోటార్లు, రింగ్ లేసర్ గైరోస్ ఆధారంగా తయారుచేసిన ఇనర్షియల్ నేవిగేషన్ వ్యవస్థ, మైక్రో నేవిగేషన్ వ్యవస్థలు శక్తివంతమైన ఆన్‌బోర్డు కంప్యూటరు, డిజిటల్ కంట్రోల్ సిస్టము వంటి అనేక వ్యవస్థలను DRDO ఈ క్షిపణి ప్రయోగం పరీక్షించి, నిరూపించింది అగ్ని-4 ఒక టన్ను బరువైన వార్‌హెడ్‌ను తీసుకుపోగలదు. పరిధి పెరిగే కొద్దీ విధ్వంసక కచ్చితత్వాన్ని కూడా పెంచుకునేలా దీన్ని డిజైను చేసారు. దీని  పొడవు 20 మీ., బరువు 17 టన్నులు. రోడ్డు మొబైలు లాంచరుతో దీన్ని ప్రయోగించవచ్చు. బాలిస్టిక్ క్షిపణి నిరోధక వ్యవస్థలను తలదన్నేలా అగ్ని-4  క్షిపణిని మెరుగుపరచే ప్రయత్నాలు  జరుగుతున్నాయి. అగ్ని-4 యొక్క రాడార్ సంతకాన్ని విశేషంగా తగ్గించి, ప్రతిదాడుల నుండి  తట్టుకునేలా దాన్ని  తీర్చిదిద్దుతున్నారు.
ఐదేళ్ళ కాలంలో అగ్ని-4 కు చేసిన పరీక్షల్లో ఒకటి విఫలమైంది. నాలుగు విజయవంతమయ్యాయి..
కానూ గాంధీ (శాస్త్రవేత్త)
కానూ గాంధీ (c. 1929 - 7 నవంబరు 2016) భారతీయ శాస్త్రవేత్త. ఆయన నాసా లో శాస్త్రవేత్తగా పనిచేసాడు. ఆయన మహాత్మా గాంధీ మనుమడు. ఆయన మహాత్మా గాంధీ కుమారుడైన  రామదాస్ గాంధీ యొక్క కుమారుడు. ఆయన మహాత్మాగాంధీ అత్యంత సన్నిహితుల్లో ఒకడు. చిన్నప్పుడు గాంధీ వ్యక్తిగత అవసరాలను కూడా కానూయే చూసుకునేవారు.
ఆయన గాంధీజీ మూడో కుమారుడు రాందాస్‌ గాంధీ పుత్రుడు. భారత దేశానికి స్వతంత్రం వచ్చాక తదనంతర పరిణామాల్లో అప్పటి భారత్‌లో అమెరికా రాయబారి జాన్ కెన్నెత్ సాయంతో మసాచుసెట్స్ ఇన్‌స్టిట్యూట్ ఆఫ్ టెక్నాలజీలో ఉన్నతవిద్యనభ్యసించే అవకాశం వచ్చింది. ఆ తర్వాత నాసా, అమెరికా రక్షణ శాఖలో ఉద్యోగం చేశారు. ఆయన మెడికల్ రీసెర్చర్ అయిన శివలక్ష్మి ని వివాహం చేసుకున్నారు. ఉప్పు సత్యాగ్రహానికి ప్రత్యక్ష సాక్షిగా నిలిచిన ఆయనకు భార్య తప్ప నా అనే వారు ఎవరూ లేరు. 40 ఏళ్లపాటు అమెరికాలో ఉన్న కానూ దంపతులు 2014లో భారత్‌కు తిరిగి వచ్చారు. వీరికి సంతానం లేదు. ఉద్యోగం ద్వారా సంపాదించినది దానధర్మాలకు ఖర్చు చేయడంతో చేతిలో చిల్లిగవ్వలేని దీనస్థితికి చేరుకున్నారు. ఈక్రమంలో అనారోగ్యం పాలైన ఆయన ఆలయ ట్రస్ట్‌ ఆధ్వర్యంలోని ఆస్పత్రిలో చికిత్స పొందారు. అక్టోబరు 22, 2016 న వచ్చిన గుండెపోటు కారణంగా కానూ పక్షవాతానికి గురయ్యారు. ఫలితంగా ఎడమవైపు శరీర భాగం చచ్చుబడిపోయింది. వెంటిలేటర్‌పై ఉన్న ఆయన పరిస్థితి మరింత విషమించడంతో కన్నుమూశారు.
1930 మార్చి-ఏప్రిల్ లో జరిగిన దండి సత్యాగ్రహ సమయంలో గుజరాత్ లోని దండి గ్రామంలో మహాత్మాగాంధీ తో కలసి చిన్నారి కనూ గాంధీ నడిచి వెళ్తున్న ఫోటో బాగా ప్రాచుర్యంలోనికి వచ్చింది.
శేఖర్ సూరి
శేఖర్ సూరి ఒక సినీ దర్శకుడు. తెలుగు సినిమాలే కాక బాలీవుడ్ లో కూడా పనిచేశాడు. తరుణ్ హీరోగా వచ్చిన అదృష్టం అతని మొదటి సినిమా. ఎ ఫిల్మ్ బై అరవింద్ దర్శకుడిగా అతనికి మంచి పేరు తెచ్చిన సినిమా.
శేఖర్ సూరి పశ్చిమ గోదావరి జిల్లా, తణుకులో జన్మించాడు. చిన్నతనంలో టీవీ సీరియల్స్ ఎక్కువగా చూసేవాడు. దూరదర్శన్ లో ప్రసారమైన గాడ్ ఫాదర్ ధారావాహిక అంటే ఇష్టంగా చూసేవాడు. అప్పుడు ప్రారంభమైన ఆ ఆసక్తి అతను గ్రాడ్యుయేషన్ లో చేరే దాకా కొనసాగింది. కామర్స్ లో గ్రాడ్యుయేషన్ చేరాడు. చాలా రోజులు హైదరాబాదులో ఉన్నాడు. సినిమా రంగంమీద ఆసక్తితో చార్టర్డ్ అకౌంటెన్సీ చదువు మధ్యలోనే వదిలేసి అవకాశాల కోసం ముంబైకి ప్రయాణమయ్యాడు.
శేఖర్ సూరి అసలు పేరు ఎస్. ఎస్. చంద్రశేఖర్, అయితే సినిమా పరిశ్రమలో చంద్రశేఖర్ పేరుతో చాలామంది కళాకారులు ఉండటంతో కొత్తగా ఉండటం కోసం శేఖర్ సూరిగా మార్చుకున్నాడు. తెలుగులో మరో ప్రముఖ దర్శకుడైన ఇంద్రగంటి మోహనకృష్ణ ఇతనికి బంధువు.
సినిమా దర్శకుడు కావాలనే కోరికతో ముంబై చేరుకున్నాడు. సుమారు 8 సంవత్సరాలపాటు సస్పెన్సు తో కూడుకున్న టీవీ కార్యక్రమాలు మరియు సినిమాలకు ఘోస్ట్ రచయితగా పనిచేశాడు. సంజయ్ దత్ తో మాట్లాడే అవకాశం వచ్చినట్లే వచ్చి చేజారిపోయింది. చివరికి వేరే దారి లేక మళ్ళీ హైదరాబాదు చేరుకున్నాడు. తరువాత హైదరాబాదులో అవకాశాల కోసం ప్రయత్నిస్తుండగా ఓ స్నేహితుడి సాయంతో హీరో తరుణ్ తో పరిచయం అయింది. తరుణ్ ఇతనిని సూపర్ గుడ్ ఫిలింస్ నిర్మాతకు పరిచయం చేశాడు. అలా అతనికి మొదటగా తరుణ్ తో అదృష్టం అనే సినిమా తీశాడు. రోమన్ హాలిడే అనే ఓ హాలీవుడ్ చిత్రం తరహాలో చిత్రాన్ని తీశాడు. కానీ ఈ సినిమా పెద్దగా విజయం సాధించలేదు. తరువాత కొద్దిగా సమయం తీసుకుని తనకిష్టమైన థ్రిల్లర్ బాణీలో సొంతంగా తనే ఓ కథ తయారు చేసుకున్నాడు. రాజీవ్ కనకాల, రిచర్డ్ రిషి, మోనా చోప్రా ప్రధాన పాత్రధారులుగా నిర్మించిన ఎ ఫిల్మ్ బై అరవింద్ మంచి విజయం సాధించింది. బాలనటుడిగా పరిచమై అప్పటి దాకా పెద్దగా అవకాశాలు లేని రిషికి ఈ సినిమా తర్వాత ఏడు సినిమా అవకాశాలు తలుపు తట్టాయి. దీని తర్వాత అదే బాణీలో త్రీ, అరవింద్ 2 సినిమాలు కూడా తీశాడు.
ముక్కామల రాఘవయ్య
ముక్కామల రాఘవయ్య ప్రముఖ రంగస్థల నటులు.
ఈయన 1912లో జన్మించారు.
ఉపాధ్యాయునిగా పనిచేశారు.
మొదట్లో పురుష పాత్రలు పోషించినా, ఆతరువాత స్త్రీ పాత్రలు వేశారు. వృత్తిరిత్యా ఉపాధ్యాయులైన రాఘవయ్య తను ఏ ఊరు బదిలీ అయితే, ఆ ఊళ్లో ఒక నాటక సమాజాన్ని స్థాపించి, అక్కడ ఒక యవ నాటక బృందాన్ని తయారుచేసి, నాటకాలు ప్రదర్శించేవారు. గుమ్మడి వెంకటేశ్వరరావు ప్రదర్శించిన వీరాభిమన్యు, నాయకురాలు వంటి నాటకాలకు దర్శకత్వం వహించారు. పౌరాణిక, చారిత్రాత్మక పాత్రలేకాకుండా, సాంఘీక నాటకాలైన పల్లెపడుచు, కులంలేని పిల్ల, పేదరైతు, నేటిన్యాయం మొదలైన నాటకాలలో పురుష పాత్రలు ధరించారు.
వీరి నటనకు అనేక బహుమతులు (సువర్ణ కంకణాలు, ప్రశంసా పత్రాలు, రజిత పాత్రలు) వచ్చాయి. మాధవపెద్ది సత్యం, స్థానం నరసింహరావు, పారుపల్లి, అబ్బూరి వంటి నటులతో కలిసి నాటకాలు వేశారు.
వ్యూహాత్మక బలగాల కమాండ్
వ్యూహాత్మక బలగాల కమాండ్ (SFC) అనేది భారతదేశపు న్యూక్లియర్ కమాండ్ అథారిటీ (NCA) లోని ఒక భాగం. కొండొకచో దీన్ని "వ్యూహాత్మక న్యూక్లియర్ కమాండ్" అని కూడా అంటారు. దేశపు వ్యూహాత్మక అణ్వాయుధాల నిల్వలను నిర్వహించే బాధ్యత దీనిదే. 2004 జనవరి 4 న వాజపాయ్ ప్రభుత్వం దీన్ని ఏర్పాటు చేసింది. దీని మొట్టమొదటి కమాండర్-ఇన్-ఛీఫ్‌గా ఎయిర్ మార్షల్ తేజమోహన్ ఆస్థానా పనిచేసాడు.
NCA తీసుకున్న నిర్ణయాలను అమలు చెయ్యడం వ్యూహాత్మక బలగాల కమాండ్ బాధ్యత. ఇది ఒక త్రీ స్టార్ ర్యాంకున్న కమాండర్-ఇన్-ఛీఫ్ నేతృత్వంలో పనిచేస్తుంది. NCA నుండి వచ్చిన ఆదేశాలను అనుసరించి అణ్వాయుధాలను ప్రయోగించే పనిని మొదలుపెట్టే బాధ్యత కేవలం వ్యూహాత్మక బలగాల కమాండ్‌ వద్ద మాత్రమే ఉంటుంది. కచ్చితంగా ఏ ప్రాంతాన్ని లక్ష్యంగా ఎంచుకోవాలనేది కమాండ్ అనేక అంశాలను పరిగణనలోకి తీసుకుని నిర్ణయిస్తుంది. NCA ఆమోదాన్ని కూడా పొందుతుంది.
అణ్వాయుధాల నిల్వల నిర్వహణకు సంబంధించిన అన్ని పనులనూ చెయ్యడంలో వ్యూహాత్మక బలగాల కమాండ్ పూర్తి నియంత్రణను, కమాండ్‌నూ కలిగి ఉంటుంది. కమాండ్‌ను ఏర్పరచిన నాటి నుండి దాని కమాండ్,  కంట్రోల్, కమ్యూనికేషన్ వ్యవస్థలు స్థిరంగా ఏర్పరచబడ్డాయి. కమాండ్ అత్యున్నత స్థాయి సన్నద్ధతను సాధించింది.
అగ్ని-1, అగ్ని-2 బాలిస్టిక్ క్షిపణులు ప్రస్తుతం వ్యూహాత్మక బలగాల కమాండ్ నియంత్రణలో మోహరించి ఉన్నాయి. అగ్ని-3 మోహరింపు దశలో ఉంది. 2012లో హిందూ పత్రిక కథనం ప్రకారం, అగ్ని-3 క్షిపణులు వ్యూహాత్మక బలగాల కమాండ్ నియంత్రణలో మోహరింప బడ్డాయి. 2012 సెప్టెంబరు 21 న రైలు మొబైలు నుండి అగ్ని-3 ని వాడుకరి పరీక్ష నిర్వహించినట్లుగా కూడా ఆ పత్రిక రాసింది. 2013 డిసెంబరు 23 న రెండవ వాడుకరి పరీక్ష నిర్వహించింది.
2003 లో పృథ్వి క్షిపణిని వ్యూహాత్మక బలగాల కమాండ్ లో మోహరించారు. భారతీయ గైడెడ్ క్షిపణి అభివృద్ధి కార్యక్రమంలో తయారైన మొట్టమొదటి క్షిపణి అది. SFC యొక్క యూనిట్ 2014 జనవరి 7 న చాందీపూర్‌ నుండి ఈ క్షిపణిని పరీక్షించింది.
2010 సెప్టెంబరు 12 న హిందూస్థాన్ టైమ్స్‌లో వచ్చిన వార్త ప్రకారం, బలగాల దాడి సామర్థ్యాన్ని పెంచేందుకు గాను, అణ్వాయుధాలను మోసుకెళ్ళగలిగే 40  ఫైటర్ విమానాలను కొనుగోలు చెయ్యాలని భావిస్తున్నారు. రెండు స్క్వాడ్రన్ల యుద్ధ విమానాలను కమాండ్ వద్ద ప్రత్యేకించి ఏర్పాటు చేసేందుకు రక్షణ మంత్రిత్వ శాఖ వద్ద ప్రతిపాదించింది. ఇదొక చిన్నపాటి ఎయిర్‌ఫోర్సులా పనిచేస్తుంది. ప్రస్తుతం అణ్వాయుధాల ప్రయోగం కోసం భారత వైమానిక దళంపై ఆధారపడుతున్న కమాండ్ దీనితో స్వంత వైమానిక దళం సమకూరుతుంది.
ఎ.కన్యాకుమారి
అవసరాల కన్యాకుమారి దక్షిణ భారతదేశానికి చెందిన కర్ణాటక సంగీతకారులు మరియు వాయులీన విద్వాంసురాలు.
ఆమె ఆంధ్ర ప్రదేశ్ రాష్ట్రానికి చెందిన విజయనగరం జిల్లా వాస్తవ్యులు. అమె నాలుగు దశాబ్దాలుగా చెన్నై లో నివాసముంటున్నారు. ఆమె తల్లిదండ్రులైన అవసరాల రామరత్నం మరియు జయలక్ష్మి లు ఆమెను కర్ణాటక సంగీతంలో కృషిచేయడానికి ప్రోత్సహించారు. ఆమె ప్రముఖ సంగీత గురువులైన ఇవటూరి విజయేశ్వరరావు, ఎం. చంద్రశేఖరన్ మరియు ఎం. ఎల్. వసంతకుమారి ల వద్ద శిష్యరికం చేసారు. విజయనగరంలోని కొత్త అగ్రహారంలో ద్వారం నరసింగరావు పాఠశాలలో విద్యాభ్యాసం చేశారు.
ఆమె తన సంగీత కృతులతో ప్రపంచ వ్యాప్తంగా యుర్తిపు పొందారు. ఆమె అంకితభాతం మరియు నిజాయితీలతో ప్రముఖ గురువులైన ఇవటూరి విజయేశ్వరరావు, ఎం. చంద్రశేఖరన్ మరియు ఎం. ఎల్. వసంతకుమారి ల వద్ద సంగీత జ్ఞానాన్ని అభ్యసించి ఎదిగి వాయులీన విద్వాంసులురాలిగా ఎదిగింది.
ఆమె విజయవంతంగా కొన్ని ప్రక్రియలను ఆవిష్కరించింది. ఆమె వయోలీన్, వీణ మరియు నాదస్వరం కలయికతో "వాద్య లహరి" ని ఆవిష్కరించింది. ఆమె మూడు వయోలీన్ల వాదనతో వివిధ అష్టకాలను ఒక ప్రత్యేక కోణంలో చిత్రీకరిస్తూ "త్రిషాయి సంగమం" ను సృషించింది. ఆమె 25, 50, 75 మరియు 100 వయోలీన్ల స్వరాల కలయికతో ప్రదర్శనలిచ్చారు. దానికి "100 రాగామాలికా స్వరాలు" అని నామకరణం చేసింది. 29 గంటల మారథాన్ ప్రదర్శనను యిచ్చింది.
ఆమె సంగీతానికి తన జీవితాన్ని అంకితం చేసి ఇటీవల ఏడు రాగాలను కంపోజ్ చేసి వాటికి తిరుమలలో ఏడు కొండల పేర్లతో నామకరణం చేసారు.
ఆమె మద్రాసు సంగీత అకాడమీ నుండి సంగీత కళానిధి పురస్కారాన్ని 2016లో పొందారు. ఆ పురస్కారం పొందిన మొదటి వాయులీన విద్వాంసురాలు. ఆమెకు వచ్చిన యితర పురస్కారాలలో 
ఆమె 2004లో లిమ్కా బుక్ ఆఫ్ రికార్డులలో స్థానం సంపాదించారు. ఆమె వాయులీన విద్వాంసురాలిగా చేసిన వివిధ ప్రక్రియలలో సాధించిన విజయాలకు గానూ ఈ పురస్కారాన్ని అందించారు.
She is a dedicated teacher and has taught numerous students in India and abroad, many of whom are very popular artists. She teaches without a price tag and generously encourages students to participate in full measure.
She has also released Violin Lessons Tutorial videos for students who do not have access to learn directly from a guru. These videos are available for purchase at kanyalessons.com
పద్మజారెడ్డి
పద్మజారెడ్డి ప్రముఖ కూచిపూడి నృత్య కళాకారిణి. పద్మజారెడ్డి కూచిపూడి నాట్యం లోని వివిధ రూప కళను ప్రజా చైతన్యం నింపే ఆధునిక నాటకాలుగా ప్రదర్శించారు. ప్రణవ్ అకాడమీని స్థాపించి నృత్య శిక్షణ ఇస్తున్నారామె ప్రపంచ వ్యాప్తంగా ప్రదర్శనలు ఇచ్చారు. ప్రముఖ నర్తకి శోభానాయుడు శిష్యురాలు. 
ఆమె ఆంధ్రప్రదేశ్‌లోని కృష్ణా జిల్లా పామర్రుకు చెందిన వారు. వారి గ్రామానికి సమీపంలో కూచిపూడి గ్రామం ఉండటంతో ఆమె నృత్యం చేర్చుకోవాలని సంకల్పించారు. తన ఎనిందవ యేట హైదరాబాదు వెళ్ళి ప్రముఖ కూచిపూడి నృత్యకారిణి అయిన శోభానాయుడు వద్ద శిక్షణ పొందారు. ఆమెకు నిజామబాదు మాజీ పార్లమెంటు సభ్యుడు రంగారెడ్డి కుమారుడు అయిన శ్రీనివాసరెడ్డితో 1988లో వివాహం జరిగింది. వారి కుమారుడు ప్రణవ్ పేరిట "ప్రణవ్ కూచిపూడి నృత్య అకాడమీ"ని స్థాపించారు. దాదాపు ఐదువందల మందికి శిక్షణనిచ్చారు. కొండాపూర్, అమీర్‌పేట్, జేఎన్‌టీయూలో ఆ సంస్థలున్నాయి. మరుగున పడిపోతున్నభారతీయ సంస్కృతిని రాబోయే తరాలకు తెలియజేయడం కోసమే శిక్షణ కార్యక్రమాలను నిర్వహిస్తున్నారామె. అనేక దేశాలలో నృత్యప్రదర్శనలిచ్చారు. శివ హేల, భ్రూణ హత్యలు, కల్యాణ శ్రీనివాస చరితం, అన్నమయ్య పద నర్తన శోభ, శ్రీకృష్ణ పారిజాతం, రాధే శ్రీ కృష్ణామృత్, వజ్ర భారతి, సీతా స్వయంవరం, సీజన్ ఆఫ్ ఫ్లవర్స్, నమస్తే ఇండియా, రామాయణం వంటి ఇతివృత్తంగా తీసుకొని కూచిపూడి నృత్య ప్రదర్శనలిచ్చారు.
ఆమె 2015 కి గానూ సంగీత నాటక అకాడమీ అవార్డును అందుకున్నారు. 45 ఏళ్లుగా కూచి పూడి నృత్య ప్రదర్శనలో విశేష ప్రతిభకు గుర్తింపుగా కేంద్ర ప్రభుత్వం ఆమెను ఈ అవార్డుతో సత్కరించింది. 2016 అక్టోబరు 4 న డిల్లీలోని రాష్ట్రపతి భవన్‍లో జరిగిన ప్రత్యేక కార్యక్రమంలో మాజీ రాష్ట్రపతి ప్రణబ్ ముఖర్జీ ఆమెకు ఈ అవార్డును ప్రధానం చేశారు. ఈ సందర్భంగా పద్మజా రెడ్డి మాట్లాడుతూ ఈ అవార్డును అందుకోవడం చాలా ఆనందంగా ఉందన్నారు. భ్రూణ హత్యల నివారణకు ప్రకృతి, పంచ భూతలపై ప్రజల్లో అవగాహన కోసం పద్మజా రెడ్డి అనేక నృత్యా ప్రదర్శనలు చేపట్టారు.
వేదాంతం రాధేశ్యాం
వేదాంతం రాధేశ్యాం ప్రముఖ కూచిపూడి నాట్యకళాకారుడు. కూచిపూడి నాట్యం గిన్నిస్ బుక్ ఆఫ్ వరల్డ్ రికార్డులో నమోదు కావడంలో ముఖ్య పాత్ర పోషించాడు. ఆయన శ్రీసిద్ధేంద్ర కళాక్షేత్రంలో అధ్యాపకుడిగా పనిచేసి 2013లో ఉద్యోగ విరమణ చేశారు.
ఆయన 1955 నవంబరు 1 న కూచిపూడి గ్రామంలో జన్మించాడు. ఆయన వేదాంతం వెంకట సూర్యనారాయణ, సత్యవతమ్మల మూడో కుమారుడు. చిన్ననాటి నుండి తండ్రి, పినతండ్రి, సోదరులు ప్రదర్శించే కూచిపూడి నాట్యం పట్ల ఆకర్షితులైన రాధేశ్యాం ఐదో ఏటనే పిన తండ్రి కళావాచస్పతి వేదాంతం పార్వతీశం వద్ద కూచిపూడి నాట్యంలో శిక్షణకు అంకురార్పణ చేశారు. రాధేశ్యాంలోని ఆసక్తిని గుర్తించిన సోదరుడు సీతారామశాస్ర్తీ నాట్య మెలకువలు నేర్పారు. పివిజి కృష్ణశర్మ వద్ద కర్ణాటక సంగీతం, యక్షగానంలో, పద్మభూషణ్ డా. వెంపటి చినసత్యం వద్ద కూచిపూడి నృత్య నాటకాలలో, పెదసత్యం వద్ద కూచిపూడి నాట్యంలో, పద్మశ్రీ వేదాంతం సత్యనారాయణ వద్ద స్ర్తి వేషంలో, సినీ దర్శకులు పసుమర్తి కృష్ణమూర్తి వద్ద పదాభినయంలో, బొక్కా కుమారస్వామి వద్ద థిల్లాన, వర్ణాలు, ఏలేశ్వరపు శ్రీనివాస్ వద్ద సంగీతంలో, భాగవతుల సత్యసుందర రామకృష్ణ వద్ద యక్షగానంలో ఆయన శిక్షణ పొందారు. తాను నేర్చిన కూచిపూడి నాట్యంలో వేలాది మంది కళాకారులకు శిక్షణ ఇచ్చి ప్రయోజకులను చేశారు.
కుచిపూడి కళకు ఆయన దేశ విదేశాలలో మంచి ప్రాచుర్యం కల్పించాడు. అమెరికా, ఐరోపా దేశాలలో పలు ప్రదర్శనలిచ్చి ప్రశంసలను అందుకున్నాడు. ఆయన పొట్టి శ్రీరాములు విశ్వవిద్యాలయ పరిధిలోని కూచిపూడి ఆర్ట్ అకాడమీ, యోగి కూచిపూడి కళాపీఠంలో శిక్షకునిగా ఉన్నాడు. సత్యభామగా, గొల్లభామగా, సూత్రధారిగా వేలాది ప్రదర్శనలు ఇచ్చిన ఆయన అనేక పురస్కారాలను పొందారు. ఆయన కుమారులైన వేదాంతం సత్యనరసింహశాస్త్రి వేదాంతం సిద్ధేంద్ర వరప్రసాద్లు కూడా కూచిపూడి నాట్యకారులు. ఆయన ప్రస్తుతం హైదరాబాద్‌లో కూచిపూడి నృత్యాన్ని ప్రచారం చేస్తున్నారు.
ప్రవీణ్ పూడి
ప్రవీణ్ పూడి ఒక సినీ ఎడిటర్. ఎడిటర్ గా అతని మొదటి సినిమా ఆకాశ రామన్న. 2011లో వచ్చిన పిల్ల జమీందార్ అతనికి మంచి బ్రేక్ నిచ్చింది. తర్వాత జులాయి, అత్తారింటికి దారేది, సన్నాఫ్ సత్యమూర్తి, మనం, సోగ్గాడే చిన్నినాయనా లాంటి అనేక హిట్ సినిమాలకు ఎడిటర్ గా పనిచేశాడు. ఒక తమిళ సినిమాకు కూడా పనిచేశాడు.
ప్రవీణ్ సూర్యాపేట జిల్లా, హుజూర్ నగర్ లో పుట్టాడు. అతని తండ్రి ఏలూరు నుంచి వచ్చి అక్కడ స్థిరపడ్డాడు. ఆయనకు అక్కడ ఆటో మొబైల్ వర్క్ షాపు ఉండేది. తర్వాత కొద్ది రోజులకు వారి కుటుంబం హైదరాబాదుకు మారింది. హైదరాబాదులో అతని తండ్రి ఒక ప్రైవేటు సంస్థలో పనిచేస్తూ వాహనాలు కొని కొన్ని సినీ సంస్థలకు లీజుకిచ్చేవాడు. కానీ ఆ వ్యాపారం కలిసి రాలేదు. అతని కుటుంబం ఆర్థిక సమస్యల్లో ఇరుక్కుంది. అప్పుడు ఇంటర్మీడియట్ చదువుతున్న ప్రవీణ్ చదువు మధ్యలోనే ఆపేసి 1997 లో ప్రసాద్ ల్యాబ్ లో ఎడిటింగ్ విభాగంలో సహాయకుడిగా చేరాడు.
ఇతని తమ్ముడు ప్రదీప్ కూడా సినిమా రంగంలోనే ఉన్నాడు. వర్క్ ఫ్లో అనే పేరుతో సినిమాలకు విజువల్ ఎఫెక్ట్స్ ను అందించే సంస్థను ప్రారంభించాడు. మనం, గోపాలా గోపాలా, జనతా గ్యారేజ్ లాంటి సినిమాలకు టైటిల్ ఎఫెక్ట్స్ అందించాడు.
ఎడిటర్ కోటగిరి వెంకటేశ్వర రావు దగ్గర అప్రెంటీస్ గా రాజకుమారుడు, సమరసింహా రెడ్డి లాంటి సినిమాలకు పనిచేశాడు. తరువాత మార్తాండ్ కె. వెంకటేష్ దగ్గర కొన్ని రోజులు పనిచేశాడు. డిజిటల్ ఎడిటింగ్ రంగంలో మంచి అభివృద్ధి సాధిస్తుండటంతో అందులో ప్రావీణ్యం సంపాదించి కొద్ది రోజులు ఓ సంస్థలో ఉద్యోగిగా చేరి సినిమాలు, సీరియళ్ళు, కార్పొరేట్ ఫిల్ములు, వాణిజ్య ప్రకటనలు, డాక్యుమెంటరీలను ఎడిట్ చేశాడు. పవన్ కల్యాణ్ జానీ సినిమా కోసం సహాయకులు కావాలను కోరడంతో ఆయన దగ్గర చేరి జానీ సినిమాకు అసిస్టెంట్ ఎడిటర్ గా, గుడుంబా శంకర్, బంగారం, బాలు, అన్నవరం సినిమాలకు అసోసియేట్ ఎడిటర్ గా పనిచేశాడు. తరువాత శ్రీకర్ ప్రసాద్ దగ్గర శిష్యరికం చేశాడు. ఆయనతో కలిసి జల్సా సినిమాకు పనిచేశాడు.
తర్వాత తానే సొంతంగా ఎడిటర్ గా పనిచేయడానికి ప్రయత్నాలు ప్రారంభించాడు. కొద్ది రోజులు ఎదురు చూసిన తర్వాత ఆకాశరామన్న సినిమాతో ఎడిటర్ గా అవకాశం వచ్చింది. కానీ ఆ సినిమా విడుదల ఆలస్యమైంది. ఎడిటర్ గా ప్రయత్నాలు కొనసాగిస్తూనే శ్రీకర్ ప్రసాద్ తో కలిసి ఖలేజా, ఇష్క్ సినిమాలకు కూడా పనిచేశాడు. తర్వాత గాయం-2, కథ స్క్రీన్ ప్లే దర్శకత్వం అప్పల్రాజు సినిమాలకు ఎడిటర్ గా పనిచేశాడు. 2011లో వచ్చిన పిల్ల జమీందార్ అతనికి మంచి పేరు తెచ్చింది. జులాయి సినిమాకి కూడా ఎడిటర్ గా మంచి పేరు వచ్చింది.